text:
मिथिलाक खोज
ई आलेख हमर दशकसँ ऊपरक मिथिलाक यात्राक उपरान्तक सूत्र-वृत्तान्त अछि आ एहिमे एहि सभ स्थानक स्थानीय निवासी आ गाइड सभक अकथनीय योगदान छन्हि । कखनो कालतँ भाड़ाक गाड़ीक ड्राइवर लोकनि सेहो नीक गाइड सिद्ध भेलाह ।-गजेन्द्र ठाकुर
१.गौरी-शंकर स्थान- मधुबनी जिलाक जमथरि गाम आ हैंठी बाली गामक बीच ई स्थान गौरी आ शङ्करक सम्मिलित मूर्त्ति आ एहि पर मिथिलाक्षरमे लिखल पालवंशीय अभिलेखक कारणसँ विशेष रूपसँ उल्लेखनीय अछि। ई स्थल एकमात्र पुरातन स्थल अछि जे पूर्ण रूपसँ गामक उत्साही कार्यकर्त्ता लोकनिक सहयोगसँ पूर्ण रूपसँ विकसित अछि। शिवरात्रिमे एहि स्थलक चुहचुही देखबा योग्य रहैत अछि। बिदेश्वरस्थानसँ २-३ किलोमीटर उत्तर दिशामे ई स्थान अछि।
२.भीठ-भगवानपुर अभिलेख- राजा नान्यदेवक पुत्र मल्लदेवसँ संबंधित अभिलेख एतए अछि। मधुबनी जिलाक मधेपुर थानामे ई स्थल अछि।
३.हुलासपट्टी- मधुबनी जिलाक फुलपरास थानाक जागेश्वर स्थान लग हुलासपट्टी गाम अछि। कारी पाथरक विष्णु भगवानक मूर्त्ति एतए अछि।
४.पिपराही-लौकहा थानाक पिपराही गाममे विष्णुक मूर्त्तिक चारू हाथ भग्न भए गेल अछि।
५.मधुबन- पिपराहीसँ १० किलोमीटर उत्तर नेपालक मधुबन गाममे चतुर्भुज विष्णुक मूर्त्ति अछि।
६.अंधरा-ठाढ़ीक स्थानीय वाचस्पति संग्रहालय- गौड़ गामक यक्षिणीक भव्य मूर्त्ति एतए राखल अछि।
७.कमलादित्य स्थान- अंधरा ठाढ़ी गामक लगमे कमलादित्य स्थानक विष्णु मंदिर कर्णाट राजा नान्यदेवक मंत्री श्रीधर दास द्वारा स्थापित भेल।
८.झंझारपुर अनुमण्डलक रखबारी गाममे वृक्षक नीचाँ राखल विष्णु मूर्त्ति, गांधारशैली मे बनाओल गेल अछि।
९.पजेबागढ़ वनही टोल- एतए एकटा बुद्ध मूर्त्ति भेटल छल, मुदा ओकर आब कोनो पता नहि अछि। ई स्थल सेहो रखबारी गाम लग अछि।
१०.मुसहरनियां डीह- अंधरा ठाढ़ीसँ ३ किलोमीटर पश्चिम पस्टन गाम लग एकटा ऊंच डीह अछि।बुद्धकालीन एकजनियाँ कोठली, बौद्धकालीन मूर्त्ति, पाइ, बर्त्तनक टुकड़ी आ पजेबाक अवशेष एतए अछि।
११.भगीरथपुर- पण्डौल लग भगीरथपुर गाममे अभिलेख अछि जाहिसँ ओइनवार वंशक अंतिम दुनू शासक रामभद्रदेव आ लक्ष्मीनाथक प्रशासनक विषयमे सूचना भेटैत अछि।
१२.अकौर- मधुबनीसँ २० किलोमीटर पश्चिम आ उत्तरमे अकौर गाममे एकटा ऊँच डीह अछि, जतए बौद्धकालक मूर्त्ति अछि।
१३.बलिराजपुर किला- मधुबनी जिलाक बाबूबरही प्रखण्डसँ ५ किलोमीटर पूब बलिराजपुर गाम अछि। एकर दक्षिण दिशामे एकटा पुरान किलाक अवशेष अछि। किला चारि किलोमीटर नमगर आ एक किलोमीटर चाकर अछि। दस फीटक मोट देबालसँ ई घेरल अछि।
१४.असुरगढ़ किला- मिथिलाक दोसर किला मधुबनी जिलाक पूब आ उत्तर सीमा पर तिलयुगा धारक कातमे महादेव मठ लग ५० एकड़मे पसरल अछि।
१५.जयनगर किला- मिथिलाक तेसर किला अछि भारत नेपाल सीमा पर प्राचीन जयपुर आ वर्त्तमान जयनगर नगर लग। दरभंगा लग पंचोभ गामसँ प्राप्त ताम्र अभिलेख पर जयपुर केर वर्णन अछि।
१६.नन्दनगढ़- बेतियासँ १२ मील पश्चिम-उत्तरमे ई किला अछि। तीन पंक्त्तिमे १५ टा ऊँच डीह अछि।
१७.लौरिया-नन्दनगढ़- नन्दनगढ़सँ उत्तर स्थित अछि, एतए अशोक स्तंभ आ बौद्ध स्तूप अछि।
१८.देकुलीगढ़- शिवहर जिलासँ तीन किलोमीटर पूब हाइवे केर कातमे दू टा किलाक अवशेष अछि। चारू दिशि खधाइ अछि।
१९.कटरागढ़- मुजफ्फरपुरमे कटरा गाममे विशाल गढ़ अछि, देकुली गढ़ जेकाँ चारू कात खधाइ खुनल अछि।
२०.नौलागढ़-बेगुसरायसँ २५ किलोमीटर उत्तर ३५० एकड़मे पसरल ई गढ़ अछि।
२१.जयमंगलगढ़-बेगूसरायमे बरियारपुर थानामे काबर झीलक मध्य एकटा ऊँच डीह अछि। एतए ई गढ़ अछि। नाओकोठी (मझौल) गाम लग ई गढ़ अछि।
२१ अ.मंगलगढ़- समस्तीपुर जिलामे दुधपुरा बजार लग देओढ गाम लग।
२२.अलौलीगढ़-खगड़ियासँ १५ किलोमीटर उत्तर अलौली गाम लग १०० एकड़मे पसरल ई गढ़ अछि।
२३.कीचकगढ़-पूर्णिया जिलामे डेंगरघाटसँ १० किलोमीटर उत्तर महानन्दा नदीक पूबमे ई गढ़ अछि।
२४.बेनूगढ़-टेढ़गाछ थानामे कवल धारक कातमे ई गढ़ अछि।
२५.वरिजनगढ़-बहादुरगंजसँ छह किलोमीटर दक्षिणमे लोनसवरी धारक कातमे ई गढ़ अछि।
२६.गौतम तीर्थ- कमतौल स्टेशनसँ ६ किलोमीटर पश्चिम ब्रह्मपुर गाम लग एकटा गौतम कुण्ड पुष्करिणी अछि।
२७.हलावर्त्त- जनकपुरसँ ३५ किलोमीटर दक्षिण पश्चिममे सीतामढ़ी नगरमे हलवेश्वर शिव मन्दिर आ जानकी मन्दिर अछि। एतएसँ डेढ़ किलोमीटर पर पुण्डरीक क्षेत्रमे सीताकुण्ड अछि। हलावर्त्तमे जनक द्वार हर चलएबा काल सीता भेटलि छलीह। राम नवमी (चैत्र शुक्ल नवमी) आ जानकी नवमी (वैशाख शुक्ल नवमी) पर एतए मेला लगैत अछि।
२८.फुलहर-मधुबनी जिलाक हरलाखी थानामे फुलहर गाममे जनकक पुष्पवाटिका छल जतए सीता फूल लोढ़ैत छलीह।
२९.जनकपुर-बृहद् विष्णुपुराणमे मिथिलामाहात्म्यमे जनकपुर क्षेत्रक वर्णन अछि। सत्रहम शताब्दीमे संत सूर किशोरकेँ अयोध्यामे सरयू धारमे राम आ जानकीक दू टा भव्य मूर्त्ति भेटलन्हि, जकरा ओ जानकी मन्दिर, जनकपुरमे स्थापित कए देलन्हि। वर्त्तमान मन्दिरक स्थापना टीकमगढ़क महारानी द्वारा १९११ ई. मे भेल। नगरक चारूकात यमुनी, गेरुखा आ दुग्धवती धार अछि। राम नवमी (चैत्र शुक्ल नवमी),जानकी नवमी (वैशाख शुक्ल नवमी) आ विवाह पंचमी (अगहन शुक्ल पंचमी) पर एतए मेला लगैत अछि।
३०.धनुषा- जनकपुरसँ १५ किलोमीटर उत्तर धनुषा स्थानमे पीपरक गाछक नीचाँ एकटा धनुषाकार खण्ड पड़ल अछि। रामक तोड़ल ई धनुष अछि। एहिसँ पूब वाणगंगा धार बहैत अछि जे लक्ष्मण द्वारा वाणसँ उद्घाटित भेल छल।
३१.सुग्गा-जनकपुर लग जलेश्वर शिवधामक समीप सुग्गा ग्राममे शुकदेवजीक आश्रम अछि। शुकदेवजी जनकसँ शिक्षा लेबाक हेतु मिथिला आएल छलाह- एहि ठाम हुनकर ठहरेबाक व्यवस्था भेल छल।
३२.सिंहेश्वर- मधेपुरासँ ५ किलोमीटरपर गौरीपुर गाम लग सिंहेश्वर शिवधाम अछि।
३३.कपिलेश्वर-कपिल मुनि द्वार स्थापित महादेव मधुबनीसँ ६ किलोमीटर पश्चिममे अछि।
३४.कुशेश्वर- समस्तीपुरसँ उत्तर-पूब, लहेरियासरायसँ 60 किलोमीटर दक्षिण-पूब आ सहरसासँ २५ किलोमीटर पश्चिम ई एकटा प्रसिद्ध शिवस्थान अछि। एतए चिड़ै-अभ्यारण्य सेहो अछि जतए उज्जर आ कारी गैबर, लालसर, दिघौछ, मैल, नकटा, गैरी, गगन, सिल्ली, अधानी, हरिअल, चाहा, करन, रतबा चिड़ै सभ अनायासहि नवम्बरसँ मार्च धरि देखबामे आएत ।
३५.सिमरदह-थलवारा स्टेशन लग शिवसिंह द्वारा बसाओल शिवसिंहपुर गाम लग ई शिवमन्दिर अछि।
३६.सोमनाथ- मधुबनी जिलाक सौराठ गाममे सभागाछी लग सोमदेव महादेव छथि।
३७.मदनेश्वर- मधुबनी जिलाक अंधरा ठाढ़ीसँ ४ किलोमीटर पूब मदनेश्वर शिव स्थान अछि।
३८.कुन्दग्राम:हाजीपुरसँ बत्तीस किलोमीटर उत्तर-पूर्वमे बसाध-वैशाली आ लगमे वासोकुण्ड लग गाम गढ़-टीलासँ २ कि.मी. उत्तर-पूर्व अछि कुन्दग्राम , जतए जैनक २४म तीर्थंकर महावीरक जन्म भेल छलन्हि। एतए बुद्धक छाउर, अभिषेक पुषकरणी (राजा अभिषेकसँ पूर्व एतए नहाइत रहथि), अशोक स्तम्भ आ संसद-भवन (राजा विशालक गढ़) अछि।
३९.चण्डेश्वर- झंझारपुरमे हरड़ी गाम लग चण्डेश्वर ठाकुर द्वारा स्थापित चण्डेश्वर शिवस्थान अछि।
४०.बिदेश्वर-मधुबनी जिलामे लोहनारोड स्टेशन लग स्थित शिवधामक स्थापना महाराज माधवसिंह कएलन्हि। ताहि युगक मिथिलाक्षरक अभिलेख सेहो एतए अछि।
४१.शिलानाथ- जयनगर लग कमला धारक कातमे शिलानाथ महादेव छथि।
४२.उग्रनाथ-मधुबनीसँ दक्षिण पण्डौल स्टेशन लग भवानीपुर गाममे उगना महादेवक शिवलिंग अछि। विद्यापतिकेँ प्यास लगलन्हि तँ उगनारूपी महादेव जटासँ गंगाजल निकालि जल पिएलखिन्ह। विद्यापतिक हठ कएला पर एहि स्थान पर उगना हुनका अपन असल शिवरूपक दर्शन देलखिन्ह।
४३.उच्चैठ छिन्नमस्तिका भगवती- कमतौल स्टेशनसँ १६ किलोमीटर पूर्वोत्तर उच्चैठमे कालिदास भगवतीक पूजा करैत छलाह। भगवतीक मौलिक मूर्त्ति मस्तक विहीन अछि।
४४.उग्रतारा- मण्डन मिश्रक जन्मभूमि महिषीमे मण्डनक गोसाउनि उग्रतारा छथि।
४५.भद्रकालिका- मधुबनी जिलाक कोइलख गाममे भद्रकालिका मंदिर अछि।
४६.चामुण्डा- मुजफ्फरपुर जिलामे कटरागढ़ लग लक्ष्मणा वा लखनदेइ धार लग दुर्गा द्वारा चण्ड-मुण्डक वध कएल गेल। ओहि स्थान पर ई मन्दिर अछि।
४७.परसा सूर्य मन्दिर- झंझारपुरमे सग्रामसँ पाँच किलोमीटर पूर्व परसा गाममे साढ़े चारि फीटक भव्य सूर्य मूर्त्ति भेटल अछि।
४८.बिसफी- मधुबनी जिलाक बेनीपट्टी थानामे कमतौल रेलवे स्टेशनसँ ६ किलोमीटर पूब आ कपिलेश्वर स्थानसँ ४ किलोमीटर पश्चिम बिसफी गाम अछि। विद्यापतिक जन्म-स्थान ई गाम अछि। एतए विद्यापतिक स्मारक सेहो अछि।
४९.मंदार पर्वत-बांका स्थित स्थलमे मिथिलाक्षरक गुप्तवंशीय ७म् शताब्दीक अभिलेख अछि। समुद्र मंथनक हेतु मंदारक प्रयोग भेल छल। निकटमे बौंसीमे जैनक बारहम तीर्थंकर वासुपूज्य नाथक दूटा मूर्त्ति अछि, पैघ मूर्ति लाल पाथरक अछि तँ दोसर काँसाक जकर सोझाँ दूटा पदचिन्ह अछि। जैनक बारहम तीर्थंकर वासुपूज्य नाथक जन्म चम्पानगरमे आ निर्वाण एतहि भेल छलन्हि।
५०.विक्रमशिला-भागलपुरमे स्थित प्राचीन विश्वविद्यालय। भागलपुर जिलाक अंतीचक गाममे राजा धर्मपालक बनाओल बुद्ध विश्वविद्यालय अछि। १०८ व्याख्याता लेल रहबाक स्थान आ बाहरसँ पढ़ए बला लेल सेहो स्थान एतए निर्मित अछि
५१. मिथिलाक बीस टा सिद्ध पीठ- १.गिरिजास्थान(फुलहर, मधुबनी), २.दुर्गास्थान(उचैठ, मधुबनी), ३.रहेश्वरी (दोखर, मधुबनी), ४.भुवनेश्वरीस्थान(भगवतीपुर, मधुबनी), ५.भद्रकालिका(कोइलख, मधुबनी), ६.चमुण्डा स्थान(पचाही, मधुबनी), ७.सोनामाइ(जनकपुर, नेपाल), ८.योगनिद्रा(जनकपुर, नेपाल), ९.कालिका स्थान (जनकपुर स्थान), १०.राजेश्वरी देवी(जनकपुर, नेपाल), ११.छिनमस्ता देवी(उजान, मधुबनी), १२.बनदुर्गा(खररख, मधुबनी), १३.सिधेश्वरी देवी(सरिसव, मधुबनी), १४.देवी-स्थान (अंधरा ठाढ़ी, मधुबनी),१५.कंकाली देवी (भारत नेपाल सीमा आ रामबाग प्लेस, दरभंगा), १६.उग्रतारा (महिषी, सहरसा), १७.कात्यानी देवी(बदलाघाट, सहरसा), १८.पुरन देवी(पूर्णियाँ), १९.काली स्थान (दरभंगा), २०.जैमंगलास्थान(मुंगेर), ५२. जनकपुर परिक्रमाक १५ स्थल आ ओतुक्का मुख्य देवता १. हनुमाननगर- हनुमानजी, २.कल्याणेश्वर- शिवलिंग, ३.गिरिजा-स्थान- शक्ति, ४.मटिहानी- विष्णु मन्दिर, ५.जालेश्वर- शिवलिंग, ६.मनाई- माण्डव ऋषि, ७. श्रुव कुण्ड- ध्रुव मन्दिर, ८.कंचन वन- कोनो मन्दिर नञि मात्र मनोरम दृश्य, ९.पर्वत- पाँच टा पर्वत, १०.धनुषा- शिवधनुषक टुकड़ी, ११.सतोखड़ी- सप्तर्षिक सात टा कुण्ड, १२.हरुषाहा- विमलागंगा, १३. करुणा- कोनो मन्दिर नहि मात्र मनोरम दृश्य, १४. बिसौल- विश्वामित्र मन्दिर, १५.जनकपुर।"मिथिलायदयश्च मध्यंते रिपवो इति मिथिला नगरी" - मिथिला जतए शत्रुकेँ मथल जाइत अछि- पाणिनीक विवरण ।
५३. चैनपुर सहरसा- मिथिलाक एकमात्र नीलकंठ मन्दिर, संगमे आदिकालीन भव्य काली-मन्दिर सेहो एहि गाममे अछि। महाशिवरात्रि आ कालीपूजा बड़ धूमधामसँ चैनपुरमे होइत अछि।
५४.धरहरा, बनमनखी, पूर्णियाँमे नरसिंह अवतारक स्थान अछि, एकटा खोह जेकाँ पैघ पाया अछि जाहिमे जे किछु फेकबैक तँ बड़ी काल धरि गों-गोँ अबाज होइत रहत। ई स्थान आब नरसिंह भगवानक मूर्ति आ मन्दिरक कारणसँ बेश विकसित भए गेल अछि।
५५.नेऊरी: दरभंगाक बिरौल प्रखण्डसँ १३.किलोमीटर पश्चिममे एकटा गढ़ अछि जे लोरिकक मानल जाइत अछि।
५६.दरभंगा कैथोलिक चर्च: १८९१मे स्थापित ई चर्च १८९७ केर भूकम्पमे क्षतिग्रस्त भए गेल। एकरा होली रोजेरी चर्च सेहो कहल जाइत अछि।
५७.सेंट फांसिस ऑसिसी चर्च मुजफ्फरपुरमे अछि।
५८.भिखा सलामी मजार: गंगासागर पोखरि दरभंगाक महारपर ई मजार अछि।
५९.दरभंगा टावर मस्जिद इस्लाम मतावलम्बीक एकटा भव्य मस्जिद आ धार्मिक स्थल अछि।
६०. मकदूम बाबाक मजार:ललित नारायण मिथिला विश्ववविद्यालय आ कामेश्वर सिंह संस्कृत विश्वविद्यालय दरभंगाक बीच स्थित ई मजार हिन्दू आ मुस्लिम मतावलम्बीक एकटा पावन स्थान अछि।
६१.चम्पानगर:भागलपुरक पश्चिममे, आब नगरसँ सटि गेल अछि। ई जैन लोकनिक एकटा पवित्रस्थल अछि, एतए महावीर तीनटा बस्सावास कएने रहथि। दू टा जैन मन्दिर एतए अछि, जे जैनक बारहम तीर्थंकर वासुपूज्य नाथकेँ समर्पित अछि।
६२.बसैटी अभिलेख- पूणियाँमे श्रीनगर लग मिथिलाक्षरक ई अभिलेख मिथिलाक पहिल महिला शासक रानी इद्रावतीक राज्यकालक वर्णन करैत अछि। एकर आधार पर मदनेश्वर मिश्र "एक छलीह महारानी" उपन्यास सेहो लिखने छथि।
बाइसी-बसैटी, अररिया मिथिलाक्षर अभिलेख- रानी इन्द्रावती (१७८४-१८०२) जे फूड-फॉर-वर्क आ अन्य कल्याणकारी कार्यक प्रारम्भ कएलन्हि केर मिथिलाक्षर अभिलेख एतए एकटा मन्दिरक ऊपरमे ताम्र-पत्रपर कीलित अछि जे निम्न प्रकारसँ अछि:-
बसैटी (अररिया) बिहार, शिव मन्दिरक मिथिलाक्षर अभिलेखक देवनागरी लिप्यान्तरण।
वंशे सभा समाने सुरगन बिदिते भू सूरस्यावतिर्ना।
राजाभूतकृष्णदेवोनृपति समरसिंहा मिधस्यात्मजातः॥
यस्मिन् राज्याभिषेकं फलयितु मिवतद्भक्तितुष्टोमहेशः।
कैलाशाद् भूगतेद्योप्यधिन सतितरा वैद्यनाथेन नाम्नाः॥
तस्य तनुजः सुकृतिनृपवरौ विश्वनाथ राजा भूत।
विरनारायण राजस्तस्याप्यासीद् सुतस्य॥
नरनारायण राजो नरपति कुल मौलि भूषणम् पुनः।
अर्थिनकल्पद्रूमदूव सुरगन वंसावतंसोत्भूत॥२॥
तस्मादि वैरिकुल सूदन रामचन्द्र नारायणो नरपतिस्तनयो वभूक।
संमोदिता दश दिशो निज कीर्ति चन्द्र ज्योतिस्नेहाभिरार्थ निवहः सुरिवतश्चयेण॥३।।
यद्दानवारि परिवर्द्धित वारि राशि सक्तान्त कीर्ति विमलेन्दु मरिचिकाभिः।
प्रोद्योतिता दशदिशः सतनुज इन्द्रनारायणोस्य कुलभूषण राजराजः॥४॥
तेनच सत्कुल जाता तनया मनबोध शझणिः कृतिनः।
परिणीता बन्धु यत्नैस्त्रिलोचननाद्रि पुत्रीव॥५॥
यस्या प्रतापतरणावुदितेऽपिचिते
चिन्तारजविन्द वनमालभते विकासम
सौहृदय हृदय मकरन्द च उद्येन
तत्रैव यद् गुणगणा मधुपन्ति योगात्॥६॥
यज्ञेवर्देव गणो द्विजाति निवहः सस्तायनत्यादरैः।
दर्दानैपूर्णः मनोरथोऽर्थपरन सन्तितिनिः सज्जना॥७॥
गर्ज्जद वैरि मदान्धवारण चपश्चञ्चःपेतापांकुरौ।
र्वस्याः सर्वदृशेकृतागुण चमेर्मस्याश्च भूमीतने॥८॥
श्री श्री इन्दुमति सतीमतिमती देवी महाराज्ञिका
जाता मैथिल माण्डराऽमिछकुलात् मोधोसरी जानयाः।
दानै कल्पलता मधः कृतवती श्री विष्णु सेवा परा
पातिव्रत्य परायणाच सततं गंगेर सम्पारणी॥९॥
शाकेन्दु नवचन्द्र शैलधरणी संलक्षित फाल्गुने
मासि श्रेष्ठतरे सिताहनि शितेपक्षे द्वितीयायां तिथौ।
भूदेवैर्वर वैदिकेर्म्मठमयं निर्भारय सच्चिनिमिः
तत्रे सेन्दुमति सुरस्य विधित्र प्राण प्रतिष्ठाव्यधात्॥१०॥
सोदरपुर सम्भव राजानुकम्पापजिवनिकृतिनः।
श्री शुभनायस्य कृतिर्मिदं विज्ञेक्षं सन्रन्तताम्॥११॥


c: text/html

text:
विकिपिडिया:शीघ्र मेटबैक आधार
शीघ्र मेटबैक आधार एकमात्र बात जनाबैत अछि जाहिमे प्रबन्धकसभ बिना कोनो आम सहमति तथा मेटबैक वार्तामे समय बर्बाद नैकरि विकिपिडियाक कोनो पृष्ठ अथवा मिडियाके तुरून्त मेटाए सकैत अछि। एतय नीचा तय कएल गेल नियम तथा मापदण्डसभक आधारमे मात्र पृष्ठ अथवा मिडियाके मेटाएल जा सकैत अछि।
मेटाएल पृष्ठसभ घुमाएल जाए सकैत अछि मुदा प्रबन्धकसभद्वारा मात्र एहिकारण अन्य मेटबैक आधार पृष्ठ हटाबैक ट्याग लागिगेल पृष्ठ आ ओहि उपर कएल सहमतीय वार्ताद्वारा कएल जाइत अछि। शीघ्र मेटबैक आधारक मुख्य उद्देश्य मेटबैक पृष्ठ अथवा मिडियाक वार्तामे लागैवला समयक बचत करनाए छी।[१]
प्रबन्धकसभ कोनो पृष्ठ अथवा मिडियाके मेटबै सँ पहिने नियम तथा मापदण्ड अनुसार भेल नैभेल बातके ध्यान देबए पडत। यदि कोनो पृष्ठ तुरन्त अथवा किछ दिन पहिने मेटबैक वार्तासँ सफलतापूर्वक निकलैमे सफल भेल अछि तँ तेहन पृष्ठके भविष्यमे प्रतिलिपि अधिकार उल्लङ्घन वा तय कएल नियम बमोजिम कोनो नियम नतोडला धरि ओहन पृष्ठके नै मेटाबी। मेटबैक आधारक मापदण्डसभ नीचा तय कएल गेल अछि। कहियोकाल योगदानकर्तासभ कोनो पृष्ठको निर्माण बहुतेक सम्पादनद्वारा करैत अछि ताहिकारण प्रबन्धकसभ कोनो नयाँ अपूर्ण पृष्ठ निर्माण भेला तुरन्तबाद नै मेटबैक चाही।
मापदण्डक सूची[सम्पादन करी]
सामान्य[सम्पादन करी]
ई मापदण्ड कोनो प्रकारक विकिपिडिया पृष्ठमे लागू भऽ सकैत अछि जाहि अन्तर्गत लेख, अनुप्रेषण, प्रयोगकर्ता पृष्ठ, फाइल आदी समावेश रहल अछि ।
सा१. सर्वाधिकार उल्लङ्घन[सम्पादन करी]
ई मापदण्ड ओहन पृष्ठसभ उपर लागू होइत अछि जे पृष्ठ पूर्णतया सर्वाधिकार उल्लङ्घन कऽ रहल होए वा अर्थहीन आ अस्पष्ट सामग्रीसँ भरल होए ।
- {{Db-g1}}, {{Db-nonsense}}
सा२.परिक्षण पृष्ठसभ[सम्पादन करी]
ई नियम परिक्षण करैक लेल निर्माण कएल पृष्ठ वा अन्य विकिपिडिया कार्य प्रयोजन करैकलेल बनाएल गेल मुदा काम समाप्त भेला बादो वा काम नैलागैवला पृष्ठसभ उपर लागू होइत अछि ।
सा३. पूर्ण बर्बरता आ धोखापूर्ण[सम्पादन करी]
ई नियम धोखापूर्ण आ गलत जानकारी समावेश करि बनाएल पृष्ठसभ उपर लागू होइत अछि ।
- {{Db-g3}}, {{Db-vandalism}}, {{Db-hoax}}
सा४. बातचित करि मेटाएल पृष्ठक पुनर्निर्माण[सम्पादन करी]
समुदायद्वारा बातचित करि मेटाएल आधारहीन पृष्ठ वा बिना आधार पुनर्निर्माण कएल पृष्ठसभ उपर ई मापदण्ड लागू होइत अछि ।
सा५. निषेधित वा अवरोधित प्रयोगकर्ताद्वारा पृष्ठ निर्माण[सम्पादन करी]
ई मापदण्ड विकिपिडियाक निषेधित वा अवरोधित प्रयोगकर्ताद्वारा कएल पृष्ठ निर्माण उपर लागू होइत अछि ।
सा६. प्राविधिक मेट्ने आधार[सम्पादन करी]
ई मापदण्ड विवादहीन पृष्ठसभ उपर लागू होइत अछि जना:
- खाली श्रेणीसभ
- बहुविकल्पी पृष्ठ जे एक वा कोनो भी अन्य पृष्ठसँ नै जुडल अछि
- अनुप्रेषित खाली पृष्ठ
- महत्वहीन पृष्ठ वा गलत नामपद
- खाली आकृति
- विकिमिडिया कमन्समे पहिनेसँ ओहि नामसँ रहल फाइलउपर अनुप्रेषण
- {{Db-g6|rationale=कारण}}, {{Db-copypaste|स्थानान्तरित होमएवला पृष्ठक नाम}}, {{Db-disambig}}, {{Db-move|स्थानान्तरित होमएवला पृष्ठको नाम|कारण}}, {{db-error}}, {{Db-redircom}}
सा७. लेखकद्वारा पृष्ठ मेटबैक अनुरोध[सम्पादन करी]
पृष्ठ निर्माण कएनिहार लेखक स्वयं निक नियत राखि यदि अपन पृष्ठ मेटबैक अनुरोध करत तहन ई मापदण्ड अनुसार पृष्ठ मेटाएल जा सकैत अछि संगे पृष्ठ खाली करि अनुप्रेषित कएल गेल अछि तखनो याह मापदण्ड अनुरूप पृष्ठके मेटाएल जा सकैत अछि ।
- {{Db-g7}}, {{Db-author}}, {{Db-blanked}}, {{Db-self}}
सा८. आधारहीन पृष्ठ या मेटाएल पृष्ठ[सम्पादन करी]
ई मापदण्ड अन्तर्गतक पृष्ठसभक उदाहरणसभ वार्तालाप पृष्ठ, बिना मूल पृष्ठक उप पृष्ठ, बिना चित्रक चित्र पृष्ठ, अमान्य लक्ष्यमे अनुप्रेषित पृष्ठ, आधारहीन लक्षित कएल बनाएल पृष्ठ, त्रुटीपूर्ण शीर्षकसभ रहल अछि ।[२]
- {{Db-g8}}, {{Db-imagepage}}, {{Db-redirnone}}, {{Db-subpage}}, {{Db-talk}}, {{Db-templatecat}}
सा९. कार्यालय प्रतिक्रिया[सम्पादन करी]
विकिमिडिया फाउन्डेसन कार्यालय ई अधिकार सुरक्षित राखने अछि । ई मापदण्ड अन्तर्गत विशेष परिस्थितिमे कोनो पृष्ठके मेटाएल जा सकैत अछि ।
सा१०. धम्की, गाली गलौंच, वाहियात लेख्न शैली भेल पृष्ठ[सम्पादन करी]
कोनो जीवित व्यक्तिक जीवनी वा उल्लेखनीय विषयसँ सम्बन्धित लेख निर्माण करि, आक्रमण करि दुर्व्यवहार करवाक प्रयास भेल स्थितिमे ई मापदण्ड अन्तर्गत पृष्ठके शीघ्र मेटाएल जा सकैत अछि । पृष्ठ जहिमे धम्की, गाली गलौंच, वाहियात आ ओसभसँ सम्बन्धित विषय या किछ अन्य रूपरेखाक शोषण करैत अछि तथा बिना कोनो धारणा राखि निर्माण कएल गेल होइत ।
- {{Db-g10}}, {{Db-attack}}, {{Db-attackorg}}, {{Db-personal attack}}, {{Db-negublp}}
सा११. अनावश्यक प्रचारबाजी वा प्रसार[सम्पादन करी]
ई मापदण्ड एहन पृष्ठसभ उपर लागू होइत अछि जे प्रचार करिक लेल निर्माण कएल गेल होइत आ आधारभुत रूपमे पुनर्लेखन करि सुधारल नै जा सकैत होए ।
- {{Db-g11}}, {{Db-promo}}, {{Db-spam}}, {{Db-spamuser}}, {{Db-spamuser-sandbox}}
सा१२. प्रतिलिपि अधिकार उल्लङ्घन[सम्पादन करी]
ई मापदण्ड एहन पृष्ठसभ उपर लागू होइत अछि जे पृष्ठमे सीधा रुपसँ कोनो व्यावसायिक वेबसाइट, ब्लग अथवा पत्रिकासँ सामग्री कपी करि राखल होई ।
- {{Db-g12|url=स्रोत युआरएल}}, {{Db-copyvio|url=स्रोत युआरएल}}
- टिप्पणी: यदि आन कोनो सा१२ मे मापदण्ड जोड़क अवस्था अएलापर {{Db-multiple}} आकृतिक प्रयोग करवाक चाही जहिसँ प्रबन्धकवर्ग प्रतिलिपि अधिकारक अनुमतिमे समय बर्बाद नै करि पृष्ठ मेटाए सकै ।
- {{Db-multiple|g12|url=स्रोत युआरएल|अन्य मापदण्ड}}
सा१३. रोकल गेल पृष्ठ निर्माण प्रेषण[सम्पादन करी]
ई मापदण्ड अन्तर्गत त्याग कएल गेल वा पहिने सँ रोकिल पृष्ठ निर्माण भेलापर ई नियम लागू होइत अछि ।
सन्दर्भ सामग्रीसभ[सम्पादन करी]
- ↑ In this context, "speedy" refers to the simple decision-making process, not the length of time since the article was created.
- ↑ Note that new editors sometimes mistakenly start article drafts on talk pages that have no article. If you see this, move the draft to the draft space or to the user's userspace, making sure the new user is listed as author and not you.

robotstxt: allowed

filter: keep


text:
नवका- पुरनका लेख सर्च करु...
आब के ?
दलित नेता जगजीवन रामजीक पुत्री आओर केंद्रीय जल संसाधन मंत्री मीरा कुमार जीक नाम लोकसभा अध्यक्ष के लेल तय भs गेल अछि. मीरा कुमार जी लोकसभा अध्यक्ष बनय वाली देश के पहिल महिला होएतिन्ह. मीरा जी के लोकसभा अध्यक्ष बनला सं केंद्रीय मंत्रिमंडल मे बिहार सं जे लs द कs एकटा मंत्री छलीह ओहो हटि जयतीह. यानी बिहार फाका भs जाएत. मंत्रिमंडल बनय सं पहिने लगैत छल जे यूपीए के जीताबय मे जेहि मंत्रालय के सभसं बेसि योगदान रहल ओहि मंत्रालय के मंत्री रघुवंश जी बनल रहता मुदा लालूजी के चक्कर मे ओहो मंत्री नहिं बनि पएलाह. आब त बिहार मे नीतीश जी आओर केंद्र मे बिहार सं जीतल एमपी सभ पर पूरा दारोमदार अछि. जे ओ सभ मंत्रालय के हरकयले रहताह. अपन-अपन इलाका के समस्या के उठाबैत रहताह. विकास के काज मंत्रीजी सभ सं मिलि क बढ़ाबैत रहताह. आब देखु कि होएत अछि.
Webmasters Make $$$
सदस्यता लें टिप्पणियाँ भेजें (Atom)


text:
नरगिस (अभिनेत्री)
नरगिस दत्त (१ जुन १९२८ – ३ मई १९८१), जन्म नाम फातिमा रशिद मुदा बादमे नाम परिवर्तित करि देल गेल छल । नरगिसक जन्म कोलकाता, पश्चिम बङ्गालमे भेल छल ।[२]ओ एक भारतीय सिनेमाक प्रसिद्ध अभिनेत्री छल जे हिन्दी चलचित्र अभिनेता सुनील दत्त सँ विआह केनए छल । ओ अपन चलचित्र जिनगीक शुरुआत वाल्यावस्थामे तलाश-ए-हक (१९३५) सँ कऽ देनए छल मुदा ओ अपन अभिनय सन् १९४२ कऽ चलचित्र तमन्ना सँ केनए छल ।
सन् १९५७ कऽ मदर इन्डिया चलचित्रक लेल एकेडमी पुरस्कार कऽ लेल नामाङ्कित कएल गेल छल सङ्गे ई चलचित्रक लेल नरगिसकें फिल्मफेयर सर्वश्रेष्ठ अभिनेत्री पुरस्कार सेहो देल गेल छल ।
एकर बाद ओ सन् १९६७ मे बनल रात और दिन चलचित्रक लेल राष्ट्रिय चलचित्र पुरस्कार सँ सम्मानित कएल गेल छल ।
जीवनी[सम्पादन करी]
फिल्मोग्राफी[सम्पादन करी]
सन्दर्भ सामग्रीसभ[सम्पादन करी]
- ↑ "Bollywood actor Nargis Dutt remembered in today’s Google Doodle", The Indian Express, १ जून २०१५।
- ↑ 57. Shrimati Nargis Dutt (Artiste) –1980-81 List of Nominated members, Rajya Sabha Official website.


text:
दमन आ दीव
दमन आ दीव /dəˈmɑːn[invalid input: 'and']ˈdiːuː/ ( स्थानीय (सहायता जानकारी)) दमण आणि दीव भारतक एक केन्द्र शासित प्रदेश छी । जेकर राजधानी दमन छी ।
इतिहास[सम्पादन करी]
४५० वर्ष पहिल केन्द्र शासित प्रदेश दमन आ दीव गुजरात राज्यक वलसाड जिलाक नजिक स्थित अछि । पहिल ई क्षेत्र पोर्चुगीजक कब्जामे छल । भारतमे स्वतन्त्रताक बहुत पछा धरि सेहो ई भाग पोर्चुगीजक कब्जामे छल । सन् १९६१ दिसम्बर १९ मे अपरेसन विजय (सैनिक अभियान) सँ जब पोर्चुगीजक कब्जासँग गोवा आ दादरा आ नगर हवेलीके मुक्त केने छल , ओहि समय दमनके सेहो भारतमे सामेल केनए छल।


text:
भारतीय क्रिकेट कंट्रोल बोर्ड क कैलेंडर सँ बिहार वासी मे प्रसन्नता व्याप्त
मुम्बई । भारतीय क्रिकेट कंट्रोल बोर्ड क कैलेंडर मे बिहार क खेलाड़ी सब केँ सब घरेलू मैच मे शामिल कयल गेल अछि। रणजी ट्रॉफी, अंडर २३, अंडर-१९, वीमेंस सीनियर, वीमेंस अंडर २३, आ वीमेंस अंडर १९ मे विहार केँ शामिल कयल गेल अछि। पुरुष मैच क शुरूआत १७ अगस्त सँ होयत जे ९ सितंबर तक आयोजित दलीप ट्राफी क संग रहत। ई सीरीज दिन आ राति खेलायल जायत।एहि मे गुलाबी रंग क गेंद उपयोग कयल जायत। रणजी ट्रॉफी १ नवंबर सँ छ फरबरी तक खेलायल जायत। रणजी में विहार क संग एहि ग्रुप मे अरुणाचल प्रदेश, मणिपुर, मेघालय, मिजोरम, पुदुचेरी, सिक्किम आ उत्तराखंड केंँ राखल गेल अछि। ग्रुपक विजेता टीम नाॅक आउट राउंड मे प्रवेश करत।
विजय ट्राफीकेँ अंडर १६ में विहार केँ ईस्ट जोन में राखल गेल अछि।ईस्ट जोन में विहार क संग झारखंड, त्रिपुरा, वंगाल,असम आ ओडिशा क टीम रहत। विहार केँ बीसीसीआई सँ मान्यता भेटलाक बाद विहार एक दिश त सब मैच खेलायत त दोसर दिश बीसीसीआई क सब मैच में बढ़ोत्तरी कयल गेल अछि। मणिपुर, मेघालय, मिजोरम, अरूणाचल प्रदेश, नागालैंड आ विहार क टीम सबकेँ घरेलू मैच मे शामिल भेला बाद सीनीयर महिला पुरुष सहित अंडर १६ स्तर क दूनू वर्गक मैच क संख्या मे वृद्धि कयल गेल अछि। घरेलू मोर्चा क शुरूआत १३ से २० अगस्त तक महिला वर्ग मे चैलेंजर ट्राफी क संग होयत।
सैयद मुश्ताक अली ट्राफी क लेल राष्ट्रीय टी-२० चैंपियनशिप मे १४० मैच खेलायल जायत। पुरुष अंडर २३ वर्ग दुई प्रारूप मे ३०२ मैच ( प्रत्येक प्रारूप मे १५१) खेलायल जायत।अंडर १९ पुरुष वर्ग मे दुई प्रारूप मे २८६ मैच( प्रत्येक प्रारूप मे१४३) होयत। सीनियर महिला सत्र मे २९५ मैच आ अंडर २३ वर्ग मे २९५ मैच होयत।


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
शुक्रवार, 2 मार्च 2012
{ गजल }
अंग-अंग फड़क= लागलैए लसरि गेलै देह , एकाएक बसंतक हमला भेलै मौसम पर ,
नव पात भरल गाछ जेकाँ मजरि गेलै देह जेना आलसी मनुष्य लेल समय नै ठहरै छै ,
ओहिना कँप-कँपा क= क्षण मे ससरि गेलै देह , साँस मे तेजी ,खूनक प्रवाह बढ़ि गेलै पल मे ,
लड़ाइ मे ज्ञानी पुरूष जेकाँ सम्हरि गेलै देह , भाइ डर सँ नै खुशी सँ सिहरल देह बुझू ,
शनी कए प्रकोप हटल से उचरि गेलै, देह , पहिलुक बेर सिनेह मे एहने सन होइ छै ,
"अमित" वहशी लोक कए त= उजरि गेलै देह . . . । । अमित मिश्र


text:
आइ भोरे सँ आनंदक मोन कतौ अनत' अटकि गेल छलै । की करबाक चाही , की नै करबाक चाही ? गाम -घर मे की भ रहल छै ? एहि तरहक कोनो प्रश्नक जबाब पता नहि छलै । अपन सूधि-बूधि बिसरि गामक अबारा पशु जकाँ इम्हर-उम्हर भटकि रहल छल । पैघ केश-दाढ़ी , मैल-चिकाठि गंजी-पेँट मे अपना -आप सँ बतियाइत देख जँ केउ अनचिन्हार पागल बूझि ढेपा मारत त' कोनो आश्चर्यक बात नहि । आनंदक इ डेराउन रूप देख क' गामक लोक सब अपना मे बतियाइ छल जे परसू जखन दिल्ली सँ गाम आएल छल त' बड-बढ़ियाँ सब कए गोर लागि , काकी-कक्का , कहि क' नीक-नीक गप करै छलैए मुदा इ एके राति मे की भ' गेलै जानि नहि? लागै छै जे मगज कए कोनो नस दबा गेलै आ रक्तसंचार बंद भ' जाएबाक कारण मोन भटकि रहल छै । इहो भ' सकै यै जे बेसी पाइ कमा लेलकै तेए दिमाग खराप भ' गेलै वा भ' सकै छै जे पागल कए दौड़ा पड़ल होइ । आब एसगर कनियाँ काकी की सब करथिन , आब टोलबैये कए मिल क' राँची कए पागल वला अस्पताल मे भर्ती कराब' पड़तै , नै त' काल्हि जँ टोलक कोनो नेना कए पटकि देतै त' ओकर जबाबदेही के लेतै ? अनेक तरहक प्रश्न-उतर , सोच-बिचार के बाद टोलबैया सब निर्णय लेलक जे आइ साँझ धरि देखै छीये ,जँ ठीक नै हेतै त' साँझ मे सब गोटा मिल जउर सँ हाथ पएर बान्हि देबै आ काल्हि भोरका ट्रेन सँ राँची चलि जेबै । जे खर्च-बर्च लागतै से कनियाँ काकी देथिन ,जँ एन.एच लग बला एको कट्ठा घसि देथिन त' ओतबे मे आनंदक बेरा पार भ' जेतै ,आखीर जमीन बेचथिन किएक नहि ,बेटो त' एके टा छेन । कनियाँ काकी मतलब आनंदक माए सँ बीन पुछने टोलबैया ,सब हिसाब-किताब क' लेलक ।
उम्हर टोलबैया सब जमीन बेचेबाक ,आनंद कए पागल बना राँची पहुँचेबाक जोगार मे छल आ इम्हर आनंद एहि सब सँ अंजान अपन धुन मे कखनो बड़बड़ाइत , कखनो हाथ चमकाबैत गामक पूब गाछी दिश कए बाट धेने जा रहल छल । गाछी मे एकटा झमटगर आमक गाछ त'र बैस रहल ,गाछ सँ खसल टिकुला बिछ क' जमा केलक आ एक-एक टिकुला उठा सामने पड़ल पत्थर पर मारैए जखन सब टिकुला खतम भ' जाए त' फेर सँ बीछ पहिले जकाँ पत्थर पर मार' लागैए । कतेको घंटा एनाहिते करैत रहल । समय आ सुरूज उपर चढ़ैत गेलन्हि आ आब सुरूज देब सीधे माँथ पर आबि गेलन्हि । रौद सीधे आनंदक देह पर पड़लै , जखन गरम लागलै त' ओत' सँ उठि क' गाछक जैड़ मे सटि क' बैस रहल , टिकुला फेकनाइ बंद क' सामने देखलक ,सब किछ बदलल-बदलल बूझहेलै , नै पहिलुका रंग आ नै पहिलुका आनंदक लहर भेटल |
तीन वर्ष पहिले एत' भीड़ लागल रहै छलै गामक युवा वर्गक पहिल पसंद छलै इ मैदान जे आब खेत बनि गेल छलै , गामक नेना-भुटका सँ नम्हर धरि गेंद-बल्ला- बिकेट ल' भोरे सँ मस्त भेल एत' खेलै छलै ।एहि ठामक मजा ल'ग टि.भी वला आइ .पि .एल एको क्षण नै टीक सकै छलैए , मुदा मैदानक मालिक कए इ खेल नीक नहि लागै छलै तेँए एक दिन राता-राती सौँसे मैदान जोति देलक आ राहरि बाउग क' देलक । तहिये सँ खेलक इ आशियाना उजरि गेलै । आनंद कए एहि मैदान मे पाकल गहुमक बालि देखेलै जे हवा सँ टकरा कोनो कमसीन नाच' वाली के पातर डाँर कए लचक जकाँ बेली डाँन्स करैत छलैए । सुरूजक किरण ओहि पाकल बालि कए और स्वर्ण रंग द' रहल छल ।पूरा खेत रावणक सोना कए लंका जकाँ रौद मे चमकि रहल छल , दुपहर कए गर्मी मे चलैत लू सँ काँपैत हवा मे फराक-फराक आकृती सब बनबै छलै कखनो डेराउन त' कखनो मनोरम , एहि दृश्य मे डूबल कखन आँखि लागि गेलै जानि नहि । आँखि लागैत देर नहि आनंद एहि दुनियाँ कए छोड़ि श्वप्न नगर मे चल गेल । ओहि अद्भुत श्वप्न परी कए देश मे यादि आब' लागलै आइ सँ तीन साल पहिलुक ओ दिन . . . ।
************** *********************
काँलेजक पहिल दिन , गामक उच्च विद्यालय सँ पास भ' लाखो छात्र-छात्रा नव सपना संग पैघ-पैघ शहर कए नामी काँलेज सब मे नामाँकन करेलक आ तकर बाद 10-10 टा किताब क झोरा छोड़ि दू टा काँपि ल' काँलेजक गेट पर स्वतंत्र मोन सँ छात्र-छात्रा सब कए लागै जे स्वतंत्रताक लड़ाइ जीत लेलक ,गजब कए मुस्कान सबहक अधर पर नाचि रहल छल । स्कुलक टाँप आनंदो अपन काँलेज पहुँचल मुदा काँलेज कए गेट पार करै कए साथ ओहि ठामक काज देख अधरक मुस्कान बीला गेलै । छ'-सात टा लड़का-लड़की एकरा घेर लेलक आ सबाल-जबाब कर' लागल कखनो एकर त' कखनो हेयर स्टाइलक , कखनो पहिराबा कए त' कखनो गाम-खानदान कए मजाक कर' लागल । आनंद कए तामस तरबा सँ मगज धरि पहुँचि गेलै मुदा नव अछि कैये की सकै यै ?
तखने एकटा लड़का एगो गुलाबक फूल दैत कहलक ,"रै , सामने ललकी ओढ़नी मे पिछु घुमल जे लड़की ठाढ़ छौ ओकरा हमरा दिश सँ आइ लव यू कहि क' इ गुलाब देने आ ।"
आनंदक मोन नहि मानै छलै तेँए ओ हिलबे नै केलै ,जखन सब देखलक जे इ नहि जा रहल अछि त' एक चमेटा मारैत घेकलि देलक जै सँ आनंद खसैत-खसैत बचल , ओ समझि गेल जे जँ एकर बात नहि मानब त' मारत तेँए मोन मसोसि क' गुलाब उठा ओहि लड़की लग चल गेल । ओकर पिछ आनंद दिश छलै तेँए ओकर मुँह देखाइ नै पड़लै खैर आनंद कहलक ,"मैडम ,"
इ सुनि लड़की पलटल , आनंद के ओकर मुँह चिन्हार लागलै , लाल लिपिस्टीक सँ रांगल ठोर आँखिल काजर , केशक स्टाइल आ एकर चिर-परिचित परफ्युमक खुशबू , सब किछ चिन्हार सन लागलै मुदा मोन नहि पड़ि रहल छल जे ओ के छथि?
आनंद अपन बात आगु बढ़ेलक ,"मैडम , हम जे किछ कहब सँ हमरा सँ ओ छौड़ा सब कहबा रहल अछि तेँए हमरा माँफ करब ओ हरीयरका टिशर्ट वला अहाँ कए आइ लव यू कहलक यै आ इ गुलाब देलक यै ।"
गुलाब दै काल ओहि चिन्हार मुदा अनचिन्हार सन लड़की कए हाथक स्पर्श मात्र सँ अंग-अंग एना सिहरि गेलै मानु जे 440 वोल्ट कए झटका लागल हो ।
ओ लड़की गुलाब ल' बाजल ," कोनो बात नै हम खराप नहि मानलौँ ,ओ अबारा छौड़ा-छौड़ी हब हमरो रैगीँग लेलक आ अहूँ कए ल' रहल अछि , ओना अहाँ . . . "
ओ लड़की अपन बात खतमो नहि केने छलै की प्रिंसपल साहेब ओहि ठाम आबि गेलन्हि , प्रिँसपल साहेब कए देख रैगीँग लेनिहार सब छौड़ा-छौड़ी पड़ा गेल । आनंद आ ओ लड़की दूनू प्रिंसपल साहेब कए गोर लागलक आ हुनके संगे क्लास दिश चलि देलक । गामक स्कुल मे लड़का-लड़की अलग-अलग बेँच पर बैसै छलै मुदा एहि ठाम एहन भेद-भाव नहि छलै , जेकरा जत' मोन होइ ओ ओत' जा क' बैसल । आनंद आ ओ लड़की संग एके बेँच पर बैसल , ऐ दिनक बात संयोगे सँ वा जानि-बूझि क' तीन दिन धरि संग उठला बैसला कए बादो कोनो तरहक बात-चित नै भेलै । चारिम दिन पहचान -पत्र पर मोहर लगाबै लेल जखन दूनू समान्य कक्ष गेल त' ओहि लड़की कए नाम-गाम पढ़लक तकरा बाद ओ अनचिन्हार लड़की पूर्णत: चिन्हार भ' गेल तेँए आनंद बाजल ," सीमा , हमर नाम आनंद अछि आ अहीक गाम के छी । दूनू गोटे सतमाँ धरि एकै स्कुल मे पढ़लियै आ तकरा बाद अहाँ बजार आबि गेलौँ आ हम गामे मे रहि गेलौँ , यादि ऐल की नै ?"
सीमा जखन अपना बारे मे एतेक बात सुनलक त' उहो बाजल ,"हाँ आनंद ,सब किछ यादि अछि ।हमरा पहिले दिन सँ होइ छलैए जे अहाँ कए कतौ देखने छी मुदा लाजे किछ नहि बाजै छलौँ" "
आनंद मोने-मोने बड खूश छल कारण एहि अंजान शहर मे केउ त' चिन्हार अछि ।मोहर मरबा दूनू बगीचा मे जा क' बैसल आ पुरना बात कए मोन पाड़' लागल , पाकरि त'र गर्दा आ कंकर भरल भाटि मे बोरा पर बैस क' पढ़ाइ , बूढ़बा इमली गाछक मीठगर इमली . भूट्टू मास्टर साहेब , अपन बचपन मे एतेक हेरा गेल जे कखन साँझ भ' गेलै पता नहि चलल । जखन गाछ पर चिड़ाँइ अनघोल कर' लागल तखन दूनू बचपन सँ निकलल ।
एहिना समय बीतैत गेलै । एहि व्यस्त शहर कए व्यस्त जीवन मे एक पटरी पर दौड़ैत दूनू कए दोस्ती एक्सप्रेस कखन प्रेमक स्टेशन पर आबि गेलै , दूनू मे सँ ककरो पता नहि चलल । नव उमरि मे प्रेम भेटला कए बाद एकटा अलगे उर्जा कए संचार अंग-अंग मे होब' लागलै , दूनू कए नजरीया सत प्रतीशत बदलि गेलै , काल्हि धरि किताब-काँपि ,पढ़ाइ-लिखाइ कए बारे मे सोचै वला आइ अपन भविष्यक बारे मे सेच' लागलै , अपन-अपन कैरियर कए लेल सोचबाक लेल नव-नव सपना कए महल बनब' लागलै , राति दिन भोर-साँझ एक-दोसरक नैनक झील मे डूबि जीबनक सब सँ पैघ आनंदक अनुभूति कर' लागलै । बाट चलैत जग सँ अंजान भ' इएह पाँति गुनगुनाब' लागलै
भेटल अहाँ के संग हमरा जहियेसँ
जिनगी हमर लेलक करोटो तहियेसँ
हम एकरा की कहब छल एहन भाग
बैसल छलौँ हम बाट मे दुपहरियेसँ
गेलौँ शिखर पर भेल जे एगो स्पर्श
जुड़ि गेल साँस प्राण संगे कहियेसँ
छी ग्यान{GYAN} के पेटी अहाँ जादू गजल
शाइरक कोनो कलम लागै हँसियेसँ
हम भेल नतमस्तक लिखब कोना शब्द
शाइर "अमित" छी संग हमरा जहियेसँ
कहल गेलै यै जे जँ सच्चाइ कए संदुक मे बंद क' सात ताला मारि सागर मे भसा देल जाए तैयो एक-ने-एक दिन ओ ताला तोड़ि समाजक सामने जरूर आबै छै , आ जँ ओ सच्चाइ लड़का-लड़की कए प्रेमक होइ त' ओ जंगल कए आगि-जकाँ क्षण मे सगरो पसरि जाइ छै । इ समाज एहन सच्चाइ पर हास्य-व्यंग आ चुटकी लेब' लागै छै । आनंद-सीमा कए प्रेमक खिस्सा काँलेजक बाउण्ड्री तोड़ि सीमा कए बाबू जी डाँ. देबेन्द्र धरि पहूँचि गेल ।ओ आनंद कए डराब'-धमकाब' लागलन्हि मुदा आनंद आधुनिक लोक रहितो आधुनिक नहि छल , आइ -काल्हि कए लोक प्रेम-प्रेम नहि वासना बूझैत छथि , हुनका लेल आ आधुनिक प्रेमक अंत मात्र शारीरीक मिलन होइत धेन आ तकरा बाद ओ प्रेम गटर कए कीड़ा जकाँ अशुद्ध भ' जाइ छै ।
मुदा आनंदक मोन मे ऐ तरहक कोनो बात नहि छलै , ओ अपन प्रेम कए सम्मान द' वियाह धरि पहुँचाब' चाहै छलैए तेँए कोनो तरहक धमकी एकरा पर असर नहि क' सकलै , संगे सीमा सेहो डाँ . देबेन्द्र पर अपन प्रेम सफल करबाक लेल दबाब देब' लागलै । तीनू अपन-अपन बात पर अड़ि गेल । इएह घिचम-तीड़ा कए बीच दूनू इंटर कए पढ़ाइ खतम केलक । समय बढ़ैत गेल संगे प्रेमक गाछ फूलाइत रहल आ डाँ . देबेन्द्र पैघ-पैघ ढेला फेक एहि फूलाइल गाछ कए फूल तोड़ैत रहलन्हि , अंतत: एक दिन डाँ. साहेब आनंद कए अपन डेरा बजौलनि ।
आनंद गुनधुन मे पड़ल जखन सीमा कए डेरा पहुँचल त' डाँ . देबेन्द्र कहलनि ,"देखू अहाँ दूनू कए प्रेमक आगू हम हारि गेलौँ , हम एहि वियाहक लेल तैयार छी मुदा वियाह कोनो बच्चा कए खेल नहि छै , वियाहक पश्चात बहुतो रास जीम्मेदारी माँथ पर आबि जाइ छै । बियाहक बाद सीमा कए कत' राखब ? "
आनंद बाजल ," हमहू जानै छी जे वियाह कोनो खेल नहि छै आ जहाँ धरि वियाहक बाद रहै कए सबाल छै त' गाम मे अपन-घर अछि । अहाँ जानिते छी अपन जमीनो अछि त' ओत' हमरा दूनू गोटा कए जीवन बढ़ियाँ जकाँ कटि जाएत ।"
"मुदा हमर बेटी गाम मे नहि रहि सकै यै किएक त' ओ बजार मे सब सुबिधा सम्पन्न घर मे रहि रहल अछि । हमरहमर बेटी गामक भनसा घर मे घुआँ नै पियत ।"
"आब गामो मे विकास भ' रहल छै हमरो गाम मे गैस .सड़क , रेल आ बिजली कए सुविधा अछि तेँए कोनो तरहक दिक्कत नहि हेतै । तैयो जँ सीमा कए इच्छा बजार मे रहबाक हेतै त' गामक कोनो जमीन बेचि बजार मे घर बना लेब । " आनंद सँ लबालब भरल बाजल ।
देबेन्द्र बाबू चाह आ बिस्कुट कए ट्रे आनंद दिश बढ़ाबैत बाजलन्हि ." से सब त' ठीक छै मुदा एतेक जल्दी इ सब नहि भ' सकै यै ।" दु -तीन चुस्की चाह सँ घेँट भिजेला कए बाद बात आगू बढ़ेलन्हि ," एखन अहाँ दूनू कए उमरि कम अछि आ ऐ उमरि मे कानून वियाहक आदेश नहि दै छै .दोसर विआहक बाद घरक खर्चा बैढ़ जाइ छै ।एखन अहाँ अपन माए पर निर्भर छी आ माए खेती-बाड़ी पर , आ सब जानै यै जे खेती सँ एतेक कमाइ नहि होइ छै जै सँ आधुनिक साज-समान कए साथ बजार मे जीवन ऐश-मोज सँ कटि सकै । जा धरि अहाँ अपन पएर पर नहि ठाढ़ हेएब ता धरि केऊ बेटी वला अपन बेटी कए हाथ अहाँ कए हाथ मे कोना द' देत आखिर सब माए-बाप कए किछ स'ख-मनोरथ होइ छै की नै?"
चाहक कप राखैत आनंद कने चिन्तीत मुद्रा मे बाजल ," अहाँक बात सत्य अछि हमहुँ इ नहि कहै छी जे एखने हमर वियाह क' दिअ , जहाँ घरि अपन पएर पर खड़ा होइ कए बात छै त' हमर इंटर भैये गेल ।हमर नानी गामक किछ लोक दिल्ली मे रहै छथि त' हम सोचै छी जे ओतै जा किछ दिन काज करब , तखन धरि उमरि भ' जाएत तकर बाद हमर वियाह क' देब ।"
डाँ0 साहेब अधर पर कुटिल मुस्कान फैलाबैत बाजलन्हि ." अहाँक इ बात हमरा नीक लागल ।अहाँ अपन पएर पर ठाढ़ भ' जाउ हम अश्वासन दै छी अहाँ प्रेम सफल करबा देब ।"
एहि भेँट कए बाद आनंद के सीमा सँ वियाह करबाक सपना सच लाग' लागलै । ओ अपन प्रेमक सफलाता कए लेल कठीन सँ कठीन काज करबाक लेल तैयार छल । अपन पढ़ाइ बीच मे छोड़ि दिल्ली जाएबाक मोन बना लेलक । कनियाँ काकी कए सब बात बता तीन दिन कए बाद दिल्ली कए गाड़ी पकरि दिल्ल चलि गेल । अपन प्यार , अपन गाम . अपन सीमा सँ हजारो किलोमीटर दूर दिल्ली कए भीड़-भाड़ वला गली , बड़का-बड़का सोसाइटी मे हेराएल-भुतलाएल काज खोज' लागल । बड दौड़ धूप कए बाद रिश्ता कए मामा अपन सेठ सँ बात क' 12 घंटा कए नोकरी आ पाँच हजार दरमाहा पर काज धरा देलकै । भोर सँ साँझ धरि हड्डी तोड़ला कए बादो एते कमाइ नहि होइ छलै जाहि सँ कहि सकैए जे आब परिबारक भार उठा सकै छी । सब राति सीमा कए फोटो करेजा सँ साटि कसम खाए जे काल्हि आइ सँ बेसी मेहनत करब । उम्हर आनंद सीमाक प्रेम मे अपन देह गला रहल छल आ इम्हर सीमा अपन पढ़ाइ आगु बढ़ा रह छलै । समय तीब्र गती सँ बढ़ैत गेलै , आनंदो कए परमोसन होइत गेलै , आब 15000 टका कमाइ बला सुपरबाइजर भ' गेल । आफ ओकरा लाग' लागरै जे ओ अपन आ सीमा कए बजार मे रहै कए खर्च कमा लै यै त' ट्रेन ध' गाम आबि गेल । गाम आबिते देर नहि , सब सँ अपन दोस्त सब सँ सीमा कए बारे मे पुछलक त' पता लागलै जे देबेन्द्र बाबू ओकर वियाह अपने हाँस्पिटलक डाँ0 सँ ठीक क' देने छथिन ।सीमा कए मोन बदलि गेल छै आ दू दिन बाद गामे मे वियाह छै । इ शुभ सन अशुभ समाचर सूनै कए साथ आनंद बौक भ' गेल , किछ फुरेबे नै करै , जकरा लेल पढ़ाइ छोड़लक , 12-12 घंटा देह गलेल , से ओकरा छोड़ि दोसर सँ वियाह क' रहल छै ।
आनंद कए विश्वास नहि भेलै तेँए ओ सीमा कए घर सँ बहराए कए बाट जोह' लागल । सँयोग सँ ओहि साँझ गामक बजार मे भेँट भ' गेलै , सीमा कए संगे केउ नहि छलै तेँए बीना कोनो झंझट कए आनंद सीधे सीमा लग गेर । सीमो आनंद कए देख रूकि गेलै ।
आनंद सीमा लग जा बाजल ." सीमा , अहाँक बाबू जे किछ चाहैत छलथि ओ सब हम पूरा क' देलौँ । आइ हम 15000 टका कमा लै छी आ कानून कए मुताबीक उमरि भ' गेल तेँए अपन वियाह मेँ आब कोनो रूकाबट नहि अछि । अहाँक बाबू जी हमरा अश्वासन देने छलथि मुदा हम सूनि रहल छी जे अहाँक वियाह काल्हि कोनो डाँक्टर सँ भ' रहल अछि । अहाँ हमरा सँ प्रेम केरै छलौँ तखन आ सब की भ' रहल छै ? अहाँ एकबेर अपना मुँह सँ कहि दिअ जे अहाँ मात्र हमरे सँ प्रेम करै छी आ इ वियाहक बात झूठ अछि ।"
आनंदक बात सूनि ओ मृग समान कारी नैन लाल भ' गेलै ,मुँह पर कठोरता कए भाव नाच' लागलै , ओ मीठ बाजै बला जवान सँ आगिक धधरा जकाँ शब्द बहरेलै
," इ सबटा बात एकदम सत्य छै ,जहिया अहाँ सँ प्रेम केलौँ तहिया हम बच्चा छलौँ मुदा बाबू जी हमर आँखि खोलि देलनि । हमर बराबरी क' सकी एतेक अहाँ क ओकाइध नहि अछि । अहाँ मात्र इंटर पास छी आ हमर M.B.B.S कए फाइनल इयर छै । एकटा 15 हजार कमाइ वला कए हाथ मे अपन हाथ द' हम अपन जीवन किएक बर्बाद करब ? जतेक अहाँ एक महिना मे कमाइ छी ओतेक हम एक दिन मे खर्च करै छीयै । जीवनक ग्राफ पर अहाँ बाँटम मे छी आ हम टाँप पर , बाँटम आ टाँप सदिखन पैरलल रहै छै रहै छै आ अहाँ त' जानिते छी जे पैरलल लाइन कखनो मिलै नहि छै तेँए अपन दूनूक मिलन संभबे नहि अछि ।अहाँ अपध दिल आ दिमाग सँ हमर नाम मेटा लिअ । अहाँ हमर संगी छी तेँए वियाह मे आएबाक निमंत्रण द' रहल छी ,मोन हेएत त' आबि क' देख लेब हमर होइ वला ब'र कए । हमरा बहुत काज अछि ,हम जा रहल छी ।अहूँ हमरा बिसरि क' घर जाउ|"
इ कहि सीमा कार मे बसि गर्दा उड़ाबैत ओहि ठाम सँ चलि गेल । आनंद ओहि गर्दा सँ नहा गेल । दुनियाँ नाच' लागलै ,चक्कर आब' लागलै आ आनंद बीच्चे सड़क पर खसि पड़ल ।
*********************************
इ सब सपना बनि गाछ तर सूतल आनंदक आँखि मे नाचि रहल छल तखने गाछ सँ एकटा टिकुला टूटि आनंदक मुँह पर खसलै । टिकुला के चोट लागैते नीन खुजि गेलै । उपर चंदा मामा चमकि रहल छरखिन ,तारा टिमटिमा रहल छर , चारू कात अन्हार पसरि गेल छलै । गाम दिश देखलक त' गामक छोर पर नव कनियाँ सन सजल घर साफ-साफ देखाइ देलकै । लाल-पियर-हरीयर बाँल भूक-भूक क' रहल छलै ।डि.जे वला बैण्ड पर बाजैत नवका धुन बाताबरण मे अनघोल क' रहल छलै ।आनंदक मोन मेँ गजबे तूफान उठ' लागलै ।सोचै , जकरा लेल एतेक मेहनक केलौँ सएह नै भेटल । की हमर गलती इ अछि जे हम गरीब छी? जाति त' एकै छै तखन की हमर गलती इ अछि जे हम एक समाज आ एक गामकए छी वा इ जे हम कहियो प्रेम केलौँ ?
बहुतो रास सबाल मन मे उठै छल आ बहुतो सबाल आँखि सँ बहैत नोर क' रहल छल ।
तखने अकाश मे बिजुरी जेना चमकि उठलै , उपर लाल-पियर - हरीयर आगिक चिनगी चमक' लागलै ,ब्राम-ब्रूम क' फटक्का फूट' लागलै । आनंदक आँखि सँ नोरक धार गाछक जरि के पटा रहल छल । ब्राम ब्रूम फटक्का फूटि रहल छल आ आइ फेर एकटा प्रेमक अंत भ' रहल छल ।
समाप्त
केहन लागल से जरूर कहब
साभार विदेह इ -मैथिली पाक्षिक पत्रिका
अमित मिश्र


text:
मैथिली किस्सा : गोनू झा बड़ गूढ़ लोक छलाह। हुनका चीन्हब बड़ दुरूह काज छल। जिनगी पर्यन्त आ सभकेँ छकबिते रहलाह तेँ सम्पूर्णतामे ओ एक धूर्त पंडीजी रहथि से सभ मानैत रहनि आ ताही कारणे सभ हुनकासं साकाक्ष रहैत छल। के जानय, कखन कोन व्याजें कत छका बैसताह।
एक बेरक गप्प छै। चैत – बैशाखक मॉस रहैक। सबेरे – सकाल निन्न टुटि जानि। निन्न टुटै़त देरी हुनका कथुक होश नहि रहनि-निछोहे दौड़थि पोखरि दिस। गोनू झा अपन एही आदतिसं तंग रहितो तंग नहि रहैत छलाह। आखिर दैनिक नित्य क्रियाक ई एक आवश्यक अंग थिक से बुझी निश्चित छलाह। एहि लेल ओतेक चिन्ता फिकिर नहि छलनि।
से ओहि दिन गोनू झाकेँ अहलभोरेमे निन्न टुटि गेलनि। ओ चट उठलाह आ अपन आदतिक अनुसार खाटक तरमे हथोरिया देलनि। लोटा निपत्ता छलनि। पत्नी पर क्रोध भेलनि जे लोटा रखनाइ कियक बिसरि गेलीह मुदा तात्कालिक स्थिति क्रोध अनबा योग्य नहि रहनि। निछोहे पड़यलाह पोखरिक भीड़ दिस। किछु कालक पश्चात होस भेलनि त छोंच करबाक चिन्ता धयलकनि। मुदा तुंरत मोन प्रफुल्लित भ उठलनि। आगुक पोखरिमे जल हुनक प्रतीक्षा क रहल छल। ओना बरहमसिया कब्जियत रहने स्वाभाविकतासं बेसी समय गोनू बाबूकेँ अपन एहि क्रियामे लागितहि छलनि, मुदा आइ बहुत कम्मे समयमे निवृत भ जयबाक तत्काल किछु अर्थ नहि लगलनि।
इहो पढू : मैथिली किस्सा – गोनू झा भोज कयलनि
कने काल एहि त्वंचाहचमे समय बीति गेलनि मुदा एहि कार्य मे आर बेसी समय नष्ट करब उचित नहि बुझलनि। जखन गोनू झा छोंच करबाक लेल पोखरिक जलमे हाथ देलनि कि नजरि गेलनि अपन चमार पसारी पर जे हिनक ठीक विपरीत वला भीड़ पर नदी फीड़ी छोंच क रहल छल। गोनू झा एहि पर ध्यान नहि देलनि। छोंच करय लगलाह। गोनू झा छोंच करैत जाथि आ तरे आँखिये चमराकेँ देखितो जाथि। ओ निर्विकार भावे छोंच कयने जा रहल छल।
गोनू झा केँ जिद लागि गेलनि हमरा जकाँ ई कि छोंच करत। जांच क लिअ अपन एहि लूरिक। ओहि कात चमार भाइ सेहो सोचय जे गोनू की जे हमरेटा छोंच करय अबैय ओहो निर्विकार भावे छोंच करैत रहल। पल बितल, पहर बितल मुदा दुनू, दुनू दिससं उठबाक नामे नहि लेथि। आब दुनू गोटेक मोनसं जिदक स्थान गौण भ गेल रहनि। गोनू बाबू सोचथि जे हम पहिने उठि जाइत छी त ई चमरा हल्ला क देत जे गोनू बाबू हारि गेलाह ओमहर चमरा भाइ के सोचयि जे हम पहिने उठि जाइत छी त गोनू हल्ला करैत फिरताह जे आइ फलमाकेँ खूब छकाओल।
इहो पढू : मैथिली किस्सा – गोनू झाक झोरी
भोरसं दुपहर भेल। दुपहरसं साँझ भेल। मुदा दुनू छोंच करैत जाथि आ एक दोसरकेँ तरे आँखिये देखितो जाथि। ओहि बाटे हल्ला करैत गामक लोक जाइत – अबैत एहि लीलाकेँ देखथि जे आखिर की बात भ रहल छै। तखनहि गोनू झाक एक अपेक्षित ओहि बाटे जाइत छलाह। ओ जखन भोरमे गामसं जजमनिका लेल विदा भेल रहथि त गोनूकेँ छोंच करैत देखने रहथिन। मुदा एखन साँझमे जखन घुरि रहल रहथि त हुनका ओहि स्थितिमे देखलथिन। ओतहिसं टोकरा देलथिन – की हओ गोनू, आइ भोरसं कोन साधना मे लागल छह।
इहो पढू : मैथिली किस्सा – गोनू झा के बंगौर के चोरी
गोनू छोंच करितै उत्तर देलथिन – चमरछोंच मे पड़ल छी। देखै नहि छहक ओहि पार चमराकेँ। ओहि अपेक्षितक नजरि जखन ओहि पार गेलनि त देखलथिन जे चमरा भाइ अपन छोंचों करैत जाय आ चिकरि-चिकरि घरबाली केँ सेहो सोर करय जे’ भोजन एतै लेने आ छोंचक फेरमे पड़ल छिकी।’ ओ अपेक्षित ओत सं विदा भेलाह आ बाटे- घाट जे क्यो भेटथिन, सभकेँ एकेटा बात कहलनि जे गोनू चमरछोंचमे पड़ल छथि। आ गोनू झा हारि अन्तमे प्राण त्याग क देलनि।
गोनू झा के किस्से: गोनू झा क चमरछोंच
➥ गोनू झा के और किस्सा पढ़ैय के लेल क्लिक करू।
(Read all latest Maithili News, Gonu Jha News Headlines in Maithili and Stay updated with Maithili Samachar)


text:
जनकपुर. परमेश्वर कापडि.केँ त्रिभूवन विश्व विद्यालय अन्तर्गत मैथिलीक विभागाध्यक्ष नियुक्त कएल गेल अछि. एहि सं पहिने डा. पशुपति नाथ झा विभागाध्यक्ष छलाह. नेपालक मैथिली शिक्षणक इतिहास मे डा. धीरेन्द्रक बाद परमेश्वर कापडि एहन व्यक्तित्व छथि जे मैथिली अभियान केँ सेहो हाँकि रहल छथि। एहन व्यक्तिक त्रिवि मैथिली विभागाध्यक्ष होएबा पर मैथिली भाषा-साहित्य-संस्कृतिक उन्नति चाहनिहार सभ मे स्वाभाविक प्रसन्नताक लहरि पसरल अछि। विभागाध्यक्षक रेस मे डा. श्यामा महतो सेहो छलाह मुदा परमेश्वर कापडि.केँ चयन भेल.
ज्ञात हो जे विगत मैथिली दिवस (30 अप्रील, २०१२) कें जनकपुर मे मिथिला राज्य कें मांग कें ल' धरना पर बैसल मिथिला राज्य संघर्ष समितिक संयोजक परमेश्वर कापडि छलाह. जाहि मे परमेश्वर कापडि स्वयं सेहो गंभीर रूपें घायल भेल छलाह.(Source)
ज्ञात हो जे विगत मैथिली दिवस (30 अप्रील, २०१२) कें जनकपुर मे मिथिला राज्य कें मांग कें ल' धरना पर बैसल मिथिला राज्य संघर्ष समितिक संयोजक परमेश्वर कापडि छलाह. जाहि मे परमेश्वर कापडि स्वयं सेहो गंभीर रूपें घायल भेल छलाह.(Source)
Tags: हालचाल


text:
गीताञ्जलि थापा
गीताञ्जलि थापा एक भारतीय चलचित्र अभिनेत्री छी। ओ लायर्स डाइसमे अपन अभिनय प्रदर्शनक लेल सन् २०१३ कें सर्वश्रेष्ठ अभिनेत्रीक राष्ट्रिय चलचित्र पुरस्कार जितने छल।
करियर[सम्पादन करी]
चलचित्र उद्योगमे आब सँ पहिने ओ एक व्यावसायिक मोडल छल। ओ सन् २०१० मे 'टीना की चाबी' नामक चलचित्र सँ अपन अभिनय करियरक आरम्भ केनए छल। कमल केएम द्वारा निर्देशित हुनकर दोसर चलचित्र, 'आईडी' हुनका लस एञ्जलस चलचित्र महोत्सव आ म्याड्रिड चलचित्र महोत्सवमे सर्वश्रेष्ठ अभिनेत्रीक पुरस्कार जितेने छल। चलचित्रक प्रिमियर बुसान अन्तर्राष्ट्रिय चलचित्र महोत्सवमे भेल आ एकरा कयन प्रतिष्ठित अन्तर्राष्ट्रिय समारोहसभक लेल चुनल गेल। एकर बाद ओ अमित कुमारद्वारा निर्देशित एक हिन्दी थ्रिलर चलचित्र मनसून शूटआउटमे अभिनय केलक, जकरा कान फिल्म फेस्टिभल २०१३ मे कयन अन्तर्राष्ट्रिय चलचित्र आलोचकसभ सँ समीक्षा प्राप्त करवाक लेल मिडनाइट स्क्रिनिङ्ग सेक्सनक भागक रूपमे प्रदर्शित कएल गेल छल। ओ अनुराग कश्यपक लघु चलचित्र 'द डे आफ्टर एभ्री डे' मे सेहो अभिनय केनए छल, जकर प्रदर्शन भेलाक किछ हफ्ताक भीतर युट्युब पर ६० लाख सँ अधिक बेर देखल गेल छल। ओ एकर बाद गीतू मोहनदासक 'लायर्स डाइस'मे अभिनय केलक जकर प्रिमियर अक्टुबर २०१३ मे मुम्बई चलचित्र समारोहमे कएल गेल आ जनवरी २०१४ मे सनडान्स फिल्म फेस्टिभल आ इन्टरनेसनल फिल्म फेस्टिभल रोटरड्याममे प्रदर्शित कएल गेल छल। ई चलचित्रमे गीताञ्जलि एक युवा महिलाकें भूमिकामे छल जहि अभिनयकें कारण हुनका ६१म् राष्ट्रिय चलचित्र पुरस्कार समारोहमे सर्वश्रेष्ठ अभिनेत्री पुरस्कार जितेने छल। ई चलचित्र ८७म् एकेडमी पुरस्कारमे सर्वश्रेष्ठ विदेशी भाषा चलचित्रक लेल भारतक आधिकारिक प्रविष्टि सेहो छल, ई चलचित्र ओ वर्षक प्रतिष्ठित अन्तर्राष्ट्रिय चलचित्र समारोहसभमे कयन अन्य पुरस्कार जीतलक।
थापा एकेडमी पुरस्कार विजेता निर्देशक डेनिस तानोविकक भारतीय चलचित्र 'टाइगर्स' मे इमरान हाशमीक सङ्ग अभिनय केनए छल। ई चलचित्रकें सन् २०१४ कें टोरन्टो अन्तर्राष्ट्रिय चलचित्र महोत्सवमे समकालीन विश्व सिनेमा अनुभागमे प्रदर्शित करवाक लेल चुनल गेल छल। चलचित्र वाहेक, ओ कयन प्रतिष्ठित विज्ञापनसभमे काज केनए अछि।
ओ विक्रमादित्य मोटवानेक उत्तरजीविता ड्रामा ट्र्याप्डमे राजकुमार रावक सङ्ग अभिनय केनए छल।
सन्दर्भ सामग्रीसभ[सम्पादन करी]
- ↑ "20th LA Film Fest Award", मूलसँ २०१४-०४-२५-मे सङ्ग्रहित, अन्तिम पहुँच २०१४-०६-२९।
|deadurl=प्यारामिटर ग्रहण नै केलक (सहायता)
- ↑ "ImagineIndia 13th International Film Festival Award", अन्तिम पहुँच २०१४-०६-२९।
- ↑ "61st National Film Awards Announced" (PDF) (Press release), Press Information Bureau (PIB), India, अन्तिम पहुँच १६ अप्रैल २०१४।
- ↑ "14th Annual New York Indian Film Festival", अन्तिम पहुँच २०१४-०६-२९।


text:
अहां सभ के मिथिलांचलक नववर्ष जुड़शीतल आओर सतुआइन केर शुभकामना. गाम घर सं बाहर रहला पर कई बेर पावनि-त्योहार के पता नहि चलैत अछि. मुदा एहि मे फेसबुक बड़ काज करैत अछि.
फेसबुक पर मिथिला-मैथिली सं जुड़ल कइटा ग्रुप अछि आओर अपन मैथिल भाई लोकनि दू-चारि दिन पहिनहिं सं शुभकामना के दौर शुरू करि दय छथिन्ह. एहि सं पता सेहो चलि जाएत अछि जे फलां
पावनि आबि गेल अछि.
अपन मिथिला मे पावनि-त्योहार के खास महत्व अछि. एहि मे जुड़शीतल... चौठचंद्र... कोजगरा... सामा चकेवा... मधुश्रावणी आओर दोसर ठाम शायदे देखय लेल मिलत. ई खासतौर पर मैथिल... मिथिलाक पावनि अछि.
जूड़शीतल दिन घर पर बिछावन पर सुतले रहैत छलौं कि दादी... मां सभ आबि लोटा मे जल लेने सभ के जूड़ाबैत रहैत छलीह. घरे के नहि आसपास के... टोलाभर के काकी... चाची... दादी सभ आबि माथ पर पानि डालि जूड़ाबैत छलीह... आशीर्वाद दैत छलीह.
सभ सं आशीर्वाद लs नहा-सोना...पूजा-पाठ कs सतुआ खाएल जाएत छल. एहि सं पहिने गोसाउन घर मे भगवती के आगां जौ...सतुआ...आमक टिकुला के चढ़ाएल जाएत छल. आजुक दिन पंडित जी के दान-दक्षिणा सेहो देल जाएत अछि.
हम सभ तं भोर मे सतुआ खा कादो-माटि खेलय चलि जाए छलहुं. बड़ मजा आबैत अछि गामक कादो-माटि खेलय मे. आई-काल्हि त देह मे कनि माटि लागि गेल त लोक लड़ाई-झगड़ा करय लागय छथिन्ह. मुदा गाम मे आजुक दिन एहन नहि होएत अछि.
ओना आब गाम मे सेहो लोक एहि सं दूर होए लागलखिन्ह. कादो-माटि कम खेलय छथिन्ह. मुदा एहि सं गामक पोखर...डबरा के सफाई सेहो भए जाएत छल आओर लोक के सेहो माटिक मसाज... उबटन लागि जाए छलन्हि. एहि सं कई तरहक रोगक निदान सेहो होएत अछि.
आजुक दिन तुलसी चौड़ा पर दूटा बांस के सहारे घैल सेहो लटकाएल जाएत अछि. घैल के पेनि मे छोट छेद करि ओहि मे कुश लगा देल जाएत अछि. ओहि कुश दsक जल धीरे-धीरे... ठोपे-ठोप तुलसी जी पर खसैत रहैत अछि.
मंदिर सभ मे शिवलिंग पर सेहो एहन कएल जाएत अछि. मास दिन एना चलैत रहैत अछि. चौबीसों घंटा घैल सं शिवलिंग पर पानि ठोपे-ठोपे खसैत रहैत अछि. आजुक संक्रांति सं अगिला संक्रांति तक जल चढैत रहैत अछि.
आजुक दिन कढ़ी-बड़ी सेहो बनैत अछि. गाम मे भात...कढ़ी-बड़ी... सहजन के सब्जी...आमक चटनी के आनंद लेल जाएत अछि. आमक टिकुला के चटनी आइए सं बननाए शुरू होएत अछि. एक तरहे आई सं एहि सीजन के नवका फसल के खनाय शुरू होएत अछि.
मुदा गाम सं बाहर रहय पर आब एहि सभके बस यादे करैत रहैत छी. पिछला बेर सामा-चकेवा के मौका पर यूथ ऑफ मिथिला के तरफ सं...भवेश नंदनजी सभ के तरफ सं दिल्ली के बिरला मंदिर मे सभ मैथिल लोकनि के जुटानी भेल छल.
एहि ठाम सभ गोटे मिल क सामा चकेवा खेलने छलखिन्ह. उम्मीद अछि जे गाम सं बाहर दोसर पावनि –त्योहार मे ओहने मिलय-जुलय के किछ प्रयास कएल जाएत. जहि सं हमरा सभ के संग नवका पीढ़ी सेहो अपन मैथिल पावनि-त्योहार... संस्कृति सं जुड़ल रहि सकताह.
अहां सभ के एक बेर फेर सं जूड़-शीतल... सतुआइन केर शुभकामना.
हमर ईमेल:-hellomithilaa@gmail.com


text:
नवका- पुरनका लेख सर्च करु...
महाराष्ट्र गान सं शुरू भेल बिहार उत्सव
मुंबई मे आई रवि दिन बिहार उत्सव महाराष्ट्र गान सं शुरू भेल. बिहार उत्सव समारोह सांझ के करीब सात बजे नीतीश कुमार जीक अएला के बाद शुरू भेल.
एहि बिहार शताब्दी उत्सव समारोह के खास बात ई रहल जे बिहार गान बाद मे भेल ओहि सं पहिने महाराष्ट्र गान भेल. एकर कारण छल महाराष्ट्र नवनिर्माण सेना के प्रमुख राज ठाकरे केर विरोध.
विरोध के देखैत नीतीश जीक खासलोक सभ राज ठाकरे सं मिल बतौलखिन्ह जे एहि उत्सव मे कोनो राजनीति नहि होएत. ई सांस्कृतिक कार्यक्रम अछि. एकर पुष्टि के लेल नीतीश जीक खास लोक सभ राज ठाकरे के बात नीतीश जी सं करबौलखिन्ह.
बिहारक मुख्यमंत्री राज ठाकरे के भरोस देलखिन्ह जे एहि ठाम कोनो राजनीति नहि होएत. एहि पर राज ठाकरे कहलखिन्ह जे समारोह के शुरुआत महाराष्ट्र गान सं होबाक चाही जकरा नीतीश जी मानि लेलखिन्ह.
एहि सं पहिने समरोह के ल क काफी बवाल भ चुकल छल. बवाल के थामैत आ अपन रुख मे नरमी लाबैत नीतीश जी राज के बात मानि लेलाह.
नीतीश कुमार जी एक दिन पहिनहि मुंबई पहुंचि गेल छलखिन्ह. मुंबई मे काफी दिन सं एकर तैयारी चलि रहल छल. नीतीश जीक खास लोक सभ एहि मे जुटल छलखिन्ह.
आई रवि छुट्टी के दिन होए के कारण मुंबई के सोमैया मैदान मे काफी लोक सभ पहुंचलखिन्ह. हजारों बिहारी लोक सभ एहि समारोह के देखल लेल पहुंचलखिन्ह.
ओना समारोह मे आएल बेसि लोक के राजनीति आओर नीतीश जी सं कोनो लेना-देना नहि छलन्हि. ओ नीतीश जीके देखय सुनय लेल नहि बल्कि समारोह मे आएल उदित नारायण जी आओर मनोज तिवारी जीके देखय सुनय लेल पहुंचल छलखिन्ह.
सदस्यता लें टिप्पणियाँ भेजें (Atom)


text:
धनबाद
निर्देशाङ्क: २३°४८′N ८६°२७′E / २३.८°N ८६.४५°E
धनबाद भारतक झारखंडमे स्थित एक शहर छी जे कोयला कs खानिसभके लेल मशहूर अछि। इ शहर भारतमे कोयला आ खननमे सबसं अमीर अछि। पुर्वमे इ मानभुम जिलाके अधीन छल। अही ठाम बहुतो ख्याति प्राप्त औद्योगिक, सामाजिक, सांस्कृतिक आर अन्य संस्थान अछि | इ नगर कोयला खननके क्षेत्रमे भारतमे सबसं प्रसिद्ध अछि |
जनसांख्यिकी[सम्पादन करी]
२०११ भारतक अनंतिम जनगणनाके अनुसार धनबाद कs आबादी २,६८२,६६२ अछि|
इतिहास[सम्पादन करी]
पुर्वमे धनबाद मानभुम जिला कs एक सबडिवीजन होइत छल। १९२८ मे पुरान धनबाद आ चंदनकियारी डिवीजन कs मिला कs धनबाद बनाबs कs बात राखल गेल छल ।
शहर का नामांकरण[सम्पादन करी]
मुख्य पर्यटन स्थल[सम्पादन करी]
आवागमन[सम्पादन करी]
निकटवर्ती पर्यटन[सम्पादन करी]
भूगोल[सम्पादन करी]
यातायात[सम्पादन करी]
शिक्षा सन्सथान[सम्पादन करी]
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]


text:
दिल्ली मैथिली भोजपुरी अकादमी क उपाध्यक्ष आ आप नेता नीरज पाठक पिछला पांच साल मे मैथिली आ भोजपुरी कए अकादमीक माध्यम से सक्रिय रखलथि। जखन पूरा देश में भाषाई अकादमी अपन वजूद बचेबा लेल संघर्ष क रहल अछि, तखन दिल्ली मे सतत अकादमिक गतिविधि होइत रहल। आकादमिक गतिविधि आ दिल्ली विधानसभा चुनाव पर नीरज पाठक से इसमाद लेल केलथि अछि शोध संपादक सुनील कुमार। समदिया।
यूपीक पूर्वांचल मे मिथिलाक पहचान हेरा त नहि जायत
देखियौ हमरा-अहां लेल ओ अवश्य जरुरी अछि, मुदा दिल्लीक राजनीतिक परिपेक्ष्य मे सब पूर्वांचलिये अछि। चाहे ओ भाजपा होए, कांग्रेस होए वा आम आमदमी पार्टी। हुनका लेल पूर्वांचल मने पूर्वी उत्तर प्रदेश आ बिहारक लोक जे मैथिली आ भोजपुरी बजैत छथि आ दिल्ली मे रहैत छथि।
चुनावी घोषणपत्र में मैथिली आ भोजपुरी लेल की अछि
देखियौ, एहि बेर हम सब भोजपुरी भाषा कए संविधान मे दर्जा दियेबा लेल कृतसंकल्पित छी। मैथिली कए भेट चुकल अछि, मुदा भोजपुरी बांचल अछि। हम एहि मुद्दा कए अपन घोषणापत्र मे रखलहुं अछि। हमर सरकार बनत त सदन स सडक तक एकरा लेल आंदोलन करब आ सदन स विधिवत प्रस्ताव पारित करा केंद्र स अनुरोध करब। भोजपुरी कए आठम अनुसूची मे जगह दिएबाक लेल हर संभव काज करब। ओना हम सब पिछला साल घोषणा केने रही जे मैथिलीक पढ़ाई दिल्लीक हरेक सरकारी स्कूल मे अनिवार्य रूप स होएत। भोजपुरी कए अगर दर्जा भेट गेल त कोशिश करब जे दिल्लीक स्कूल मे मैथिलीक संगहि भोजपुरीक पढ़ाई सेहो हुए।
अहाँ घोषणा क दैत छी मुदा ओकरा बिसरि जाइत छी। मैथिली आ भोजपुरीक क्षेत्र मे विशेष योगदान केनिहार व्यक्ति कए सम्मानित करब। इ घोषणा सेहो भेल छल, मुदा…
बिसरैत नहि छी यौ, बदनामी स बचैत छी। हम सब जे सम्मानक घोषणा केने रही ओ सूची तैयार अछि। नाम फाइनल भ गेल छै, चुनाव क बाद 31 मार्च स पहिने हम एकर घोषणा क पुरस्कार वितरित क देब। चुनावक समय मे हम बदनामी स बचबा लेल सूची कए दबा रखने छी। लोग एकरा चुनाव स जोडि़ दैतिये आ जे व्यक्ति सम्मानित हेताह हुनकर राजनीतिकरण भ जइते।
मैथिली भोजपुरी अकादमी केवल सांस्कृतिक आयोजन करैत अछि, अकादमिक गतिविधि कम होइत अछि, से किया
अहां क इ गप किछु हद तक सही अछि, मुदा मैथिली अकादमीक आगामी योजना बौद्धिक आयोजनक अछि। अकादमीक पिछला साल जरुर सांस्कृतिक क्षेत्र बेसी सक्रिय रहल, एहि बेर हम सब किछु बौद्धिक करबाक योजना बना रहल छी।
आम आदमी पार्टी लग पूर्वांचलक लोक लेल की खास विकासक मॉडल अछि ?
दिल्ली मे पिछला 5 साल मे जे विकास भेल अछि ओ बुझू जे परोक्ष वा अपरोक्ष रूप स त पूर्वांचलक लोक लेल भेल अछि। अवैध कालोनी मे सबस बेसी के रहैत अछि। बिजली आ पाइन क खर्च कम भेलाक लाभ सबस बेसी जाहि तबका कए भेटल ओ तबका मे के अबैत अछि। सरकारी स्कूल मे सबस बेसी केकर बच्चा पढि रहल अछि। मोहल्ला क्लिनिक मे के जाकर ईलाज करा रहल अछि। दिल्ली एकमात्र एहन राज्य अछि जाहि मे न्यूनतम मजदूरी सबसे बेसी अछि। दिल्ली सरकारक एहि नीति सबहक 80 फीसद लाभ त मैथिल आ पूर्वांचल क लोक उठा रहल अछि। बिजली आ पाइन जे केजरीवाल सरकारक युगांतकारी फैसला रहल ओकरो फायदा कतहु-कतहु नहि कतहु हुनका भेटल आ चुनाव मे आप कए भेटत।
मुदा अवैघ कालोनी कए वैध करबाक श्रेय त भाजपा ल रहल अछि
ओ क्रेडिट लेबा लेल की करब। जिनका बुझबाक अछि स त बुझिए जाएत अछि, जे ई काज के करेने अछि। दिल्लीक वोटर जागरूक अछि आ ओ बुझि रहल अछि।
सीएए-एनआरसी पर अहाक की स्टैंड अछि
देखू हमर हिसाब स सीएए-एनआरसी लेल देश एखन तैयार नहि अछि। कागज पर कोनो कानून बना लेब अगल गप भेल मुदा ओकरा जमीन पर लागू करब अलग गप होइत छै। एहन कानून कए इम्पीलीमेंट लेल हिन्दुस्तानक प्रशासन अखन तैयार नहि अछि। ताहि लेल ई दुनू कानूनक जरूरत अखन हिन्दुस्तान कए नहि छै। इ सरकार कागज आ जमीन मे अंतर नहि बुझैत छै। एकर सबसे पैघ उदाहरण नोटबंदी अछि। कागज पर जखन नोटबंदीक बात भेल त एकरा देश लेल एकदम स युगांतकारी आ नीक बताओल गेल। आनन-फानन मे फैसला भेल आ लागू सेहो भ गेल। मुदा देश ओहि लेल तैयार नहि छल। नतीजा अहा देखने होएब, कैक गोटे लाइन मे मरि गेल। कतेक लोग बर्बाद भ गेल आ अतत: भेटल किछु नहि। तहिना सीएए-एनआरसी लेल अखन देश तैयार नहि अछि। चुनावी फायदा लेल लोक पर थोपल जा रहल अछि। ई विद्रोह ओकरे लेल अछि। हम उपद्रवी आ दंगा केनिहार क पक्ष मे नहि अछि।
मतलब अहां शाहीनबाग संग नहि छी
हमर हिसाब से शाहीनबाग कोनो मुद्दे नहि अछि। अगर कोनो आदमी कोनो मुद्दा लेल दंगा करैत अछि आ रोड जाम करैत अछि त ई एकदम गलत अछि। हम एकर सख्त विरोधी छी। भाजपा शाहीनबाग कए राजनीतिक अखाड़ा बना रहल अछि। दिल्ली पुलिस दिल्ली सरकारक भीतर नहि अछि। वैह दिल्ली पुलिस जे एक दिन मे रामलीला मैदान खाली करा दैत अछि, जाहि स कोनो आम आदमी कए दिक्कत नहि भ रहल छल, मुदा पिछला 3 माह स एकटा सड़क जाम अछि, आम आदमी परेशान अछि, मुदा दिल्ली पुलिस चुप बैसल अछि। त की क सकैत छी हम आ अहां। सब राजनीति भ रहल छै। हमर कहब एतबे अछि जे हमर नेता केजरीवाल ई कहि रहल छथि जे हम अगर पिछला पांच साल मे नीक काज केने छी त हमरा वोट दियउ। आ हमर मुख्यमंत्री पहिल एहन मुख्यमंत्री छथि जे ई सीना ठोकि कए कहि रहल छथि जे हम काज पर वोट मांगब, कोनो भावनात्मक या अन्य तरहक मुद्दा पर हमरा वोट नहि चाही।
अंत मे किछु कहय चाहब
8 फरवरी कए घर स निकलू आ वोट करू।


text:
जकर डर छल सेहे भेल. पार्टी मे आएल किछ महिला के लेल त जेना मुंह मांगल मुराद मिल गेल होए. गाम-घर के माए-बहिन के जखन शहरक कोनो मसाला मिलि जाए छनि त ओ ओकरा चटकार लsलsक सुनाबए छथीह.
कानाफूसी शुरू भ गेल. मामला दिल्ली सं वाया रिश्तेदारी गाम तक पहुंचि गेल. सभ ठाम गप केर केंद्र अल्का के हमरा सं चिपैट जनाए. अगर ई चिपटनाए कॉलेज मे भेल रहैत तखन आम बात रहैत मुदा मिथिलाक लोक के बीच...गामक घरक लोक के बीच...
ई एकदम सं स्वीकार्य नहि भ सकैत अछि. एकटा लड़की के दोसर लड़का के संग चिपटनाए. ओहो मे विआहल लड़की के... ओहो मे भरल पार्टी मे... गाम घरक लोक सभ के सामने.
एक सं दोसरा... दोसरा सं तेसरा... बात फैलेत गेल. एहन भेल जे हमर गाम सेहो पहुंच गेल. मां- बाबूजीक पास सेहो पहुंचि गेलन्हि. पंडित जीक पास सेहो पहुंचि गेलन्हि.
मां-बाबूजी जतेक चिंतित... पंडितजी ओतेक प्रसन्न. ओ पहुंचि गेलाह हमर घर. राखए लगलाह अपन
पक्ष. हमरा प्रति भड़काबय के जतेक कोशिश होएत अछि करय लगलाह.
बाबूजी पंडितजी के ई कहि विदा करलखिन्ह जे एक त बौआ नहि चिपटलखिन्ह...दोसर ओ लड़की विआहल छथीह. नीक परिवार के छथीह... आओर दिल्ली मे पढ़ि-लिख कs अमेरिका मे रहय छथीह. जतए ककरो सं गला मिलनाए खराब नहि मानल जाएत अछि.
दूनु मे जान पहचान होतन्हि. ओतेक दिन बाद मिलल होएथिन्हह त गला मिल लेने होएथिन्ह. एहि मे बेजाए की अछि? कि हम-अहां गला नहि मिलए छी की?
फेर जखन हुनकर परिवार...पति...भाई...बहिन के खराब नहि लगलन्हि त अहांके किएक अपसिआत लगैत अछि. पंडित जी निरुत्तर भ घर वापस गेलाह. मुदा बाबूजीक मन फेर हमरा पर अटैकि गेलन्हि.
बाबूजी तुरंत हमरा फोन लगएलाह. एम्हर-ओम्हर के गप करैत रहलाह. केहन छी? काम-काज केहन चलि रहल अछि? कोनो दिक्कत त नहि? कहिआ गाम आबि रहल छी? मुदा ओ जे पूछय चाहए छलखिन्ह से पूछि नहि पाबि रहल छलखिन्ह.
बाबूजी बड़ देर तक किछ-किछ बतिआएत रहलाह. आखिर मे शादी वाला मुद्दा पर अएलाह. मुदा सीधा बात करय के बजाय ई पूछलाह जे छोटका बाबूजीक संगी वीरेंद्र बाबूजीक पुत्री सेहो दिल्ली मे काज करय छथीह.
एकटा पुत्री अमेरिका मे विआहल छथीह. वीरेन्द्र बाबू के लड़का सेहो दिल्लीए मे काज करय छथिन्ह. अहांके त मिलल होताह दिल्ली मे? कि भेट- मुलाकात अछि कि नहि?
आब हमरा त ई नहि फुराए जे इनकार करिएन्हि आ इकरार. एकदम सं घिर गेल छलहुं. झूठ सेहो नहि बाजि सकए छलहुं. आब त एकहि टा रास्ता बचि गेल जे सभ किछ बता देल जाए.
हम कहलिएन्हि जे हां हुनका जानए छिएन्हि. पिछला दिन हुनकर छोट बहिन के जन्मदिन पार्टी मे गेलो छलहुं. ओहि मे बड़की बहिन सेहो आएल छलीह. संयोग एहन जे हुनकर बड़की बहिन कॉलेज मे हमर संगी छलीह. हम नीक जकां जानए छिएन्हि हुनका.
नीक लोक छथिन्ह. परिवार सेहो नीक छनि. हमरा जे सभ ओहि टाइम फुराएल बाबूजी के बता देलिएन्हि. आब जखन बाबूजी के हमरा सं गप भेलन्हि त हुनकर मन शांत भेलन्हि. आओर हमर मन सेहो किछ हल्का भेल.
पार्टी के बाद हमर मन सेहो ओहि पर अटकल छल. ध्यान घुमि-फिर क ओहि पर ठमैकि जाए छल. बाबूजी सं गप भेलाह के बाद काफी हल्का महसूस करय लगलहुं. लागल जेना सीना पर पड़ल एकटा बड़का भार हटि गेल हो.


text:
[ Laloo Yadav
]
बिहार मे यूपीए के बीच गठबंधन फेल भेलाह के बाद कांग्रेस आब राज्य के 37 सीट पर लड़त. कांग्रेस के कहबाक अछि जे ओ बाचल तीन टा सीट मे सं दु टा लालू यादव के आरजेडी आओर एकटा रामविलास पासवान के एलजेपी लेल छोड़ि देलक अछि . एहि सं पहिने आरजेडी आओर एलजेपी मे समझौता के बाद लालूजी कांग्रेस के लेल सेहो तीन टा सीट छोड़ने छलखिन्ह.
कांग्रेस के एहि कदम सं खिसिआएल लालूजीक कहनाय छनि जे चुनाव के कांग्रेस के अपन हालत के पता चलि जएतन्हि. बिहार आओर झारखंड मे कांग्रेस के जनाधार नहिं अछि एहि लेल ओ सिर्फ तीनटा सीट कांग्रेस लेल छोड़ने छलखिन्ह मुदा कांग्रेस सेहो तीन सीट छोड़ि आरजेडी के करारा जवाब देलक अछि. मुदा एहि सं लालूजी के फायदा अछि. आरजेडी नेता लालू यादव राजनीति के माहिर खिलाड़ी छथिन्ह. राजनीति के बिसात पर लालूजी कतेक नेता के मात देने छथिन्ह. आओर ओ जे सोची कs चलि रहल छथिन्ह ओ चाल कामयाब होएत दिखि रहल अछि. बिहार मे आई काल्हि जेडीयू मजबूत स्थिति मे अछि एहि बात के लालू जी नीक जकां जानैत छथिन्ह. आओर सीटक तालमेल भs गेलाह पर आरजेडी आओर जेडीयू के बीच सीधा टक्कर भs जा रहल छल. ओहन स्थिति मे जेडीयू के जीतए के संभावना बेसि छल मुदा आब लड़ाई तीन कोनमा...चारि कोनमा भs जा रहल अछि जकर फायदा लालूजी उठएताह.
लालूजी क सभस पैघ चिंता अछि जे केहुना क बीस- पचीस के आंकड़ा बना क राखल जाए जे आजुक स्थिति मे मुश्किल जानि पड़ैत अछि. आओर अगर लालू जी कांग्रेस के संग तालमेल करय छलाह त कांग्रेस के वोटर नीतीश जी दिस आ कमल छाप दिस चलि जाए के डर दिखि रहल छल ओहि स्थिति मे फायदा जेडीयू के मिलैत दिखि रहल छल . मुदा आब आरजेडी के वोट जे बनल अछि ओ त लालूजीके संग रहत ओ यादव आओर मुस्लिम कार्ड सेहो खेलताह... फायदा उठएताह. एकरे संग कांग्रेस के लड़ला सं वोट बंटत जकर फायदा लालूजी उठएताह. आओर अगर चुनाव बाद नीक सीट मिलि जाए छनि त फेर ओ सरकार बनला के स्थिति मे केंद्रीय मंत्रिमंडल मे जगह के लेल जोर तोड़ करय.... मोलभाव करय के हालत मे रहताह. फेर सं रेल मंत्री बनय के लेल दबाव बनएताह. मुदा ओहि प्रेशर टैक्टिस के लेल हुनका नीक सीट चाही आओर नीक सीट के लेल लड़ाई कई तरफा होनाय जरूरी अछि.


text:
मुजफ्फरपुर, मिथिला मिरर: नगर थाना पुलिस मंगलदिन दुपहरमे छोटी कल्याणी मुखर्जी सेमिनरी रोड स्थित एकटा घरमे चलि रहल नकली पान मसाला (गुटखा) फैक्ट्रीक पर्दाफाश केलक अछि। घर सं लगभग अस्सी टा बोरामे राखल तैयार शिखर व पांच हजार ब्रांडके पान मसालाक पैकेट बरामद कएल गेल।
अहिकें अलावा पैकिंग व पंचिंग करय वला चारि टा मशीन, लगभग दस कार्टूनमे राखल सिगरेटक पैकेट व अन्य सामान जब्त कएल गेल अछि। घर सील कय देल गेल अछि। जदयू नेता निरंजन रायकें अहि मामलामे पूछताछक लेल हिरासतमे लेल गेल अछि।
कानपुर सं आएल शिखर पान मसाला कंपनीक कर्मीक शिकायत पर नगर थानेदार केपी सिंह पुलिस टीमके संग कार्रवाई केने छल। कंपनीकेकर्मीकें अनुसार कंपनीक नाम नकल कय पान मसाला बेचल जा रहल अछि। जांचके दौरान स्पॉट पर कोनो तरहक कागजात नहि प्रस्तुत केलाक बाद मकान सं पान मसालाक पैकेट व अन्य सामान जब्त कएल गेल।


text:
आइ सॉंझमे निर्मलीक स्थानीय साहित्य प्रेमी सबहक बैसक भेल। जइमे श्री विनोद कुमार, श्री सत्य नारायण प्रसाद, श्री सुरेश महतो, श्री राजदेव मण्डल, श्री राम विलास साहु, श्री राम प्रवेश मण्डल, श्री राजाराम यादव, श्री मनोज शर्मा, श्री रामलखन भंडारी एवं श्री सुरेन्द्र प्रसाद यादव आदि महतपूर्ण व्यक्ति सभ रहथि।
सगर रातिक कथा गोष्ठीक इतिहासक संग सुन्नी-हकारक महतपर विचार-विमर्श चलल। ऐ विशेषताकेँ अक्षुण्ण राखल जाए ई बात श्री राजदेव मण्डलजी कहलनि। सभ कियो निर्णए लेलनि जे अगिला गोष्ठी ऐतिहासिक हुअए। संगे दिन-तारीख आ स्थानक चयन सेहो भऽ गेल जे निम्न अछि।
अपने लोकनि (कथाकार, आलोचक) सादर अमंत्रित छी।
दिन- शनि
तारीख- १९ सितम्बर २०१५
स्थान : श्यामा रेसिडेन्सी कॉम विवाह हॉल, एस.बी.आइ. केम्पस- निर्मली (सुपौल)


text:
पटना. सान्ध्यगोष्ठी, पटनाक तत्त्वावधानमे 20 जनबरी 2013 कें आयोजित शोकगोष्ठी मे मैथिलीक यशस्वी कवि एवं कथाकार महाप्रकाशक असामयिक निधन पर हार्दिक शोक प्रकट करैत श्रद्धांजलि अर्पित कएल गेल. अपन-अपन संस्मरणक संग श्रद्धांजलि अर्पितकर्ता मे प्रमख छलाह डा. रमानन्द झा‘रमण’, छत्रानन्द सिंहझा, डा. प्रेमलता मिश्र ‘प्रेम’, करुणेश, किशोर केशव, उमाकान्त, कुमार गगन, मनोज मनुज, रवीन्द्र बिहारी 'राजू', विजयनाथझा, डा. अभयकुमार यादव, डा.रामनारायण सिंह, डा.अशोककुमार मिश्र आदि.
एहि अवसरपर कीर्तिनारायणमिश्र साहित्य सम्मानसँ सम्मानित हुनक काव्यकृति ‘संग समय के’ सँ दू गोट कविताक पाठ छत्रानन्द सिंह झा कएलनि. अन्तमे महाप्रकाशक आत्माक शान्ति हेतु दू मिनट मौन राखल गेल.
एकर संगहि सांध्य गोष्ठी केर चारिम पुष्पक, जे मैथिली रंगमंचपर केन्द्रित अछि, लोकार्पण डा. रमानन्द झा‘रमण’क अध्यक्षतामे आयोजित मासिक गोष्ठीमे कएल गेल. तदुपरान्त, रचनापाठ एवं पत्रिका सहित पठित रचनापर चर्चा भेल. रचनापाठकर्ता एवं चर्चामे भागलेनिहारमे प्रमख छलाह करुणेश, छत्रानन्द सिंहझा, विजयनाथझा, मनोज मनुज, रवीन्द्र बिहारी ‘राजू’, अभयकुमार यादव, किशोर केशव, कुमार गगन आदि. (Report: मिथिमीडिया ब्यूरो)
एकर संगहि सांध्य गोष्ठी केर चारिम पुष्पक, जे मैथिली रंगमंचपर केन्द्रित अछि, लोकार्पण डा. रमानन्द झा‘रमण’क अध्यक्षतामे आयोजित मासिक गोष्ठीमे कएल गेल. तदुपरान्त, रचनापाठ एवं पत्रिका सहित पठित रचनापर चर्चा भेल. रचनापाठकर्ता एवं चर्चामे भागलेनिहारमे प्रमख छलाह करुणेश, छत्रानन्द सिंहझा, विजयनाथझा, मनोज मनुज, रवीन्द्र बिहारी ‘राजू’, अभयकुमार यादव, किशोर केशव, कुमार गगन आदि. (Report: मिथिमीडिया ब्यूरो)
Tags: हालचाल


text:
कलकत्ता: वरिष्ठ कवि वीरेन्द्र मल्लिकक सम्मान मे एक कार्यक्रम अायोजित भेल. पछिला रविदिन माने बारह जूनकेँ कलकतिया मैथिल साहित्यकार आ साहित्यप्रेमी पैघ संख्या मे वरिष्ठ कवि वीरेन्द्र मल्लिकक संतोषपुर स्थित निवासस्थान पर जुटलाह.
लगभग छह दशक सं कलकत्ता रहैत भाषासेवा मे लागल वीरेन्द्र मल्लिक किछु समय सं दिल्ली रहैत छथि कलकत्ता स्थायी रूपें नहि रहताह जानि साहित्यिक लोकनि हुनक अावास पर जुटि एहि छह दशकक क्रियाकलाप ओ वीरेन्द्र मल्लिकक भूमिका पर चर्च केलनि.
एहि अवसर पर राजनंदनलाल दास, रामलोचन ठाकुर, नवीन चौधरी, विद्यानंद झा, अशोक झा, लक्ष्मण झा सागर, बिनय भूषण, मिथिलेश कुमार झा सहित सभ खाढ़ीक मैथिली साहित्यकार लोकनि जुटल छलाह. नवीन चौधरीक अध्यक्षता मे एक कवि गोष्ठी सेहो अायोजित भेल.
फोटो: साभार विद्यानंद झा
फोटो: साभार विद्यानंद झा
Tags: हालचाल : एहिपार


text:
मधुबनी, मिथिला मिरर: मिथिलाक लोक सभमे कुंभक प्रति बहुत आस्था रहैत छनि। एहनमे लोक सभकेँ कुंभ स्नानमे कोनो दिक्कत नै होईन एहि बातकेँ ध्यानमे रखैत रेल विभाग मिथिलाक जयनगर आ सहरसासँ कुंभ स्पेशल ट्रेन चलेबाक निर्णय लेलक अछि। प्रयागराजमे 15 जनवरीसँ शुरू होयवला कुंभक लेल जयनगरसँ स्पेशल ट्रेनक परिचालनक घोषणा केलक अछि। जयनगरसँ ट्रेन संख्या 05539 कुंभ स्पेशल ट्रेन भोर 6 बजे खुजत आ 20.45 बजे प्रयागराज पहुँचत। कुंभ स्पेशल ट्रेन जयनगर लेल 15 आ 21 जनवरी, 4, 10 , 19 फरवरी आ 4 मार्चकेँ भोर चारि बजे खुजत आ राइत 23.30 बजे जयनगर पहुँचत। एहि गाड़ीमे सामान्य 22 कोच, दूटा स्लीपर कोच सहित कुल 24 कोच होयत। समस्तीपुर रेलमंडलक वरीय वाणिज्य प्रबंधक वीरेन्द्र कुमार बतौलनी जे संभावना अछि जे ई ट्रेन सभ पैघ स्टेशन पर रुकत। ओतहि सहरसासँ प्रयागकेँ लेल ट्रेन संख्या 05595/05596 कुंभ स्पेशल मेला ट्रेन चलाओल जायत। सहरसासँ 14 जनवरी, 20 जनवरी, 9 फरवरी, 18 फरवरी आ 3 मार्चकेँ प्रयागराज लेल स्पेशल ट्रेन खुजत। प्रयागसँ 15 जनवरी, 21 जनवरी, 4, 10 फरवरी आ 4 मार्चकेँ सहरसा लेल स्पेशल ट्रेन चलाओल जायत। एहि ट्रेनमे दूटा स्लीपर कोच, 22 सामान्य कोच लगाओल जायत।
जनवरी महिनासँ शुरू भ’ रहल कुंभ मेलाक तैयारी पूरा क’ लेल गेल अछि। प्रयागराज प्रशासन कुंभमे स्नान लेल आवय वला कोनो भक्तकेँ दिक्कत नै होइन एकर विशेष ध्यान राखल गेल अछि। कुंभमे शाही स्नानक विशेष महत्व होइत अछि। एहि कुंभमे छह शाही स्नान होयत। मकर संक्राति यानि तिला संक्रांतिक दिन पहिल कुंभ मेलाक शाही स्नान होयत। शाही स्नानक महत्वपूर्ण दिन अछि – पौष पूर्णिमा स्नान-21 जनवरी (दोसर शाही स्नान), पट्लिका एकादशी स्नान-31 जनवरी, मौनी अमावस्या-4 फरवरी (तेसर शाही स्नान), बसंतपंचमी-10 फरवरी (चारिम शाही स्नान), माघी पूर्णिमा-19 फरवरी (पांचम शाही स्नान), जया एकादशी- 16 फरवरी, महाशिवरात्री -4 मार्च (छठम शाही स्नान) होयत। आस्थाक ई महाकुम्भ राष्ट्रीय एकताक कुंभ बनि सकै एकरा लेल सभ मुमकिन प्रयास कएल जा रहल अछि।


text: गुरमीत सिंह पिछले 20 बरख सँ बेसी समय सँ बिहार केँ सभसँ पैघ सरकारी अस्पताल पटना मेडिकल कॉलेज ऐंड हॉस्पिटल (PMCH) म' मरीज सभ क' भोजन कराबैत छैथ। हर रात्रि क' ओ PMCH जायत छैथ आर उन मरीज सभक देखभाल करैत छैथ, जिनकर देखभाल करनिहार कियो नै होइत छैथ। गुरमीत सिंह ओहि मरीज सभक लेल भोजन आर दवाई ल' क' जायत छैथ। अस्पताल प्रशासन द्वारा हुनका 2 बेर अस्पताल म' घुसबा सँ मना केलनि। दुनु बेर जिला मैजिस्ट्रेट केर दखल केलाक बाद हुनका अस्पताल म' जाय केँ अनुमति भेटन्हि। एहि समारोह के बारे म' बात करैत ओ कहला कि 'हमरा अंग्रेजी नै आबैत अछि, हम लंदन म' कोना बाजब ?'


text:
2
ज्योतिषी सभक द्वारा दर्शन
1 राजा हेरोदक समय मे जहिया यहूदिया प्रदेशक बेतलेहम गाम मे यीशुक जन्म भेलनि, तहिया पूब देशक ज्योतिषी सभ यरूशलेम नगर मे अयलाह। 2 ओ सभ लोक सभ सँ पुछलथिन जे, “यहूदी सभक नवजन्मल राजा कतऽ छथि? कारण, हम सभ पूब मे हुनकर तारा देखलहुँ आ हुनकर दर्शन करबाक लेल आयल छी।” 3 जखन राजा हेरोद ई समाचार सुनलनि तँ ओ अपने, आ यरूशलेमक सभ निवासी सेहो, घबड़ा गेलाह। 4 राजा हेरोद यहूदी सभक मुख्यपुरोहित लोकनि आ धर्मशिक्षक सभ केँ जमा कऽ कऽ पुछलथिन जे, “आबऽ वला उद्धारकर्ता-मसीहक जन्म कतऽ होयबाक चाहियनि?”
5 एहि पर ओ सभ कहलथिन जे, “यहूदिया प्रदेशक बेतलेहम गाम मे, कारण, धर्मशास्त्र मे परमेश्वरक प्रवक्ता ई लिखने छथि जे,
6 ‘हे बेतलेहम, यहूदिया प्रदेशक गाम!
तोँ यहूदिया प्रदेशक मुख्य नगर सभ मे सँ ककरो सँ कम नहि छह।
कारण, तोरा मे सँ एक शासन करऽ वलाक जन्म होयतनि,
जे हमर प्रजा इस्राएलक रखबार आ बाट देखौनिहार होयताह।’* 2:6 मीका 5:2 ”
7 तखन राजा हेरोद ज्योतिषी सभ केँ बजा कऽ एकान्त मे पूछ-ताछ कऽ एहि बातक पता लगा लेलनि जे तारा हुनका सभ केँ ठीक कोन समय मे देखाइ देने छलनि। 8 ओ हुनका सभ केँ ई कहि कऽ बेतलेहम पठौलथिन जे, “जाउ आ बालकक सम्बन्ध मे ठीक-ठीक पता लगाउ, और जखन ओ भेटि जाथि तँ हमरा खबरि करू, जाहि सँ हमहूँ जा कऽ हुनकर दर्शन करियनि।”
9 राजाक बात सुनि ओ सभ विदा भऽ गेलाह। जे तारा हुनका सभ केँ पूब मे देखाइ देने छलनि से हुनका सभक आगाँ-आगाँ बढ़ैत जाइत फेर देखाइ देलक, और जाहि घर मे ओ बालक छलाह ताहि सँ उपर पहुँचि रूकि गेल। 10 ओ सभ तारा केँ देखि अति आनन्दित भेलाह। 11 घर मे प्रवेश कऽ ओ सभ बालक केँ हुनकर माय मरियमक संग देखलथिन। ओ सभ निहुड़ि कऽ बालक केँ प्रणाम कयलथिन और अपन-अपन बाकस खोलि सोन, धूप आ सुगन्धित तेलक चढ़ौना सभ बालक केँ चढ़ौलथिन। 12 तकरबाद सपना मे परमेश्वरक ई आदेश पाबि जे, राजा हेरोद लग घूमि कऽ नहि जाउ, ओ सभ दोसर रस्ता सँ अपन देश घूमि गेलाह।
सुरक्षाक लेल मिस्र-प्रवास
13 ज्योतिषी सभक चल गेलाक बाद परमेश्वरक एक स्वर्गदूत सपना मे यूसुफ केँ दर्शन देलथिन आ कहलथिन, “उठह, बालक आ हुनकर माय केँ लऽ कऽ एतऽ सँ भागह आ मिस्र देश मे चल जाह। जाबत तक हम घूमि अयबाक लेल नहि कहिअह ताबत ओतहि रहिहह। कारण, हेरोद एहि बालकक हत्या करबाक लेल हिनकर खोज कराबऽ वला अछि।” 14 यूसुफ उठलाह और रातिए मे बालक आ हुनकर माय केँ लऽ कऽ मिस्र देशक लेल विदा भऽ गेलाह। 15 ओ राजा हेरोदक मृत्यु तक ओतहि रहलाह। एहि तरहेँ परमेश्वर जे बात अपन प्रवक्ताक माध्यम सँ कहने छलाह से पूरा भेल जे, “हम मिस्र देश सँ अपना पुत्र केँ बजौलहुँ।”† 2:15 होशे 11:1
बालक सभक हत्या
16 जखन राजा हेरोद देखलनि जे ज्योतिषी सभ हुनका धोखा दऽ देलकनि तखन ओ क्रोध सँ भरि गेलाह। ओ ज्योतिषी सभक देल गेल सूचनाक आधार पर हिसाब लगौलनि जे बालक दू वर्षक वा ओहि सँ छोट होयबाक चाही, तेँ ओ अपना सैनिक सभ केँ पठा कऽ बेतलेहम आ ओकर लग-पास वला गाम सभक ओहि सभ बालक केँ मरबा देलनि जे सभ दू वर्षक और ओहि सँ छोट छल। 17 एहि तरहेँ परमेश्वरक प्रवक्ता यर्मियाहक माध्यम सँ कहल ई बात पूरा भेल जे,
18 “रामाह मे एक चीत्कार उठल,
कन्ना-रोहटि और बड़का विलाप,
राहेल अपन बालक सभक लेल कानि रहल अछि।
ओ सान्त्वनाक बोल नहि सुनऽ चाहैत अछि,
किएक तँ आब ओकर बेटा सभ जीवित नहि रहलैक।”‡ 2:18 यर्मि 31:15
मिस्र सँ नासरत नगर
19 राजा हेरोदक मृत्युक बाद परमेश्वरक एकटा स्वर्गदूत मिस्र देश मे यूसुफ केँ सपना मे दर्शन दऽ कहलथिन, 20 “उठह, बालक आ हुनकर माय केँ लऽ कऽ इस्राएल देश चल जाह, किएक तँ जे सभ बालक केँ जान सँ मारऽ चाहैत छल से सभ आब मरि गेल अछि।”
21 यूसुफ उठलाह और बालक आ हुनकर माय केँ लऽ कऽ इस्राएल देश चल अयलाह। 22 मुदा जखन ओ सुनलनि जे अरखिलाउस अपन पिता हेरोदक मृत्युक बाद यहूदिया प्रदेश मे राज्य कऽ रहल छथि तखन ओ ओतऽ जयबा सँ डेरयलाह। ओ फेर सपना मे परमेश्वरक आदेश पाबि गलील प्रदेश चल गेलाह। 23 ओतऽ ओ नासरत नामक नगर मे रहऽ लगलाह। एहि तरहेँ परमेश्वरक प्रवक्ता लोकनिक माध्यम सँ कहल ई बात पूरा भेल जे, “ओ नासरी कहौताह।”


text:
लहान नगरपालिका
लहान नगरपालिका नेपालक सगरमाथा अञ्चलक सिराहा जिला के एक नगरपालिका छी। महेन्द्र राजमार्गमा अवस्थित सिरहा जिलाक लहान नगरपालिका सुन्दर, शान्त आर हराभरा अछि। यी राजधानी, काठमाडौंक लगभग ३५० किलोमिटर (99.3 माइल) पूरव अवस्थित छी। यी समुद्र स्तर से 111 मिटर उचाइम छी। [१]
वि.सं. २०३२ म सरकार द्वारा लहान बजार, लहान गोठ आर सिग्याही मटियर्वा गाविस मिलाक नगरपञ्चायत स्थापना कएल गेल छल । नगरपालिकाक २०३३ सँ २०५४ साल धरि पाँच बेर निर्वाचन भेल । पाँच पटक निर्वाचनमा लगातार तीन बेर लगन लाल चौधरी नगर प्रमुखम विजयी भेल छल। वि.सं. २०३३क निर्वाचन पहिल प्रधानपञ्चक रूपम रामलोचन महतो आर उप-प्रधानपञ्चमा विश्वनाथ चौधरी विजयी भेल छल। तहिना २०४९ सालक निर्वाचनम नगर प्रमुखम लगनलाल चौधरी आर उप-प्रमुखमा प्रकाश बहादुर के.सी. विजयी भेल छल। वि.सं. २०५४ क निर्वाचनम प्रमुखमा मुनी साह आर उप-प्रमुखम राजेन्द्र महतो विजयी भेल छ्हल । ओकर तोकल समयम निर्वाचन नै भेलाक कारन् श्री ५क सरकारद्वारा नगरप्रमुखम प्रकाश बहादुर के.सी. आर उप-प्रमुखम सागरलाल चौधरीक मनोनित कएल गेल।


text:
नीम
नीम भारतीय मूलक एक पूर्ण पतझड़ वृक्ष छी । ई सदिसभ सँ समीपवर्ती देश- पाकिस्तान, बांग्लादेश, नेपाल, म्यानमार (बर्मा), थाइल्याण्ड, इन्डोनेसिया, श्रीलंका आदि देशमे पाओल जाएत अछी । परन्तु विगत लगभग डेढ़ सौ वरिषमे ई वृक्ष भारतीय उपमहाद्वीपक भौगोलिक सीमाक पार करि अफ्रिका, अस्ट्रेलिया, दक्षिण पूर्व एसिया, दक्षिण आ मध्य अमेरिका तथा दक्षिणी प्रशान्त द्वीपसमूहके अनेक उष्ण आर उप-उष्ण कटिबन्धीय देशमे सेहो पहुँच चुकल अछी । एकर वानस्पतिक नाम (Melia Azadirachta) वा (Azadiracta Indica) छी ।
वर्णन[सम्पादन करी]
पारिस्थितिकी[सम्पादन करी]
उपयोग[सम्पादन करी]
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
- बेशुमार हैं, नीम के फायदे:
- *औषधीय पौधों की खेती (गूगल पुस्तक ; लेखक - मुकेश कुमार)


text:
मिथिला में दीपावली के राइत सुप के संठी स किया पिटल जाइ छई ??
पुराण में वर्णित – समुद्र मंथन केर कथा में अन्य बहुमुल्य रत्न क संग जखैन लक्ष्मी निकललि तऽ हुनका संग हुनक बहिन दरिद्रा सेहो बहरैलि । सबटा मंथन सँ निकलल वस्तु योग्यता सनुसार बाँटल गेल ,
जेना -इन्द्र के ऐरावत ,उच्चैश्रवा नामक घोड़ा निकलल जे मनक गति सँ चलैत छल ,तेकरा दैत्य केँ राजा बलि राखि लेलनि ,
श्री हरि विष्णु के लक्ष्मी भेटलथिन किंतु दरिद्रा के सब लेवा सँ मना कऽ देल ।
लक्ष्मी बजलि जेतवा धरि हमर श्रेष्ठ बहिन के विवाह नै होयत ततबा काल हम विवाह नै करब ।
वड़ ताकए गेल आर दुसः मुनि सँ दरिद्राक विवाह भेल ।
दरिद्रा सासुर गेलि आर किछुए समयक बाद अपन अभद्र व्यवहार सँ दुसः मुनि केँ ततवा कष्ट देल जे क्रोधित भए मुनि दरिद्रा केँ श्राप दए देल आर कहलैनि जौउ – आहाँ जेतय असुद्धि, अभद्रता,तथा जुआ, मदिरा ,आ जोर-जोर सँ चिचिया के लोक बाजत ओतय आहाँक वास होएत ।
अपना सब औठाम सुखरातिक (दिपावली )राति में झाड़ु ,सूप सबहक पुजा हौइअछि |
जाँत ढ़ेकि ,उखड़ी-समाँट केवार ,खाट तथा जेतवा किछु गृहस्तिक उपयोग में आनल वस्तु रहैत अछि तेकरा में सिंदुर -पिठार लगैत अछि सबटा में लक्ष्मीक वास मानल गेल अछि ।
एहि राति में लक्षमी ओतय वास लैय छथि जेतय प्रकाश आर स्वच्छ रहैत अछी ।
दिपावलीक साँझ में उक फेरवाक नियम अछि ।
ऊक बनबै काल ओहिमें संठी खोंसल रहैत छैक ,ओकरा साँझ में फेरलाक बाद ऊक में सँ निकाली सूप उलटा कए गोसाँउनिक घर में राखल जाए अछि जाहि सँ अहलभोड़े सब मिथिलानी सूप संठी सँ पिटी दरिद्रा के बाहर भगबैत छथि ….।
कहबि छैक- “खाय लेल सुखराति ,
डेंगबैलेल खरसूप !!”
—रूबी झा


text:
जनकपुरधाम. अन्तर्राष्ट्रीय मैथिली सम्मेलन (दिल्ली)क बैसार महासचिव डा.बैधनाथ चौधरी 'बैजू'क अध्यक्षतामे शनिदिन जनकपुरमे सम्पन्न भेल. बैसारमे दसम अन्तर्राष्ट्रीय मैथिली सम्मेलन जनकपुरधाम, नेपालमे मनाओल जयबाक निर्णय कयल गेल. उक्त सम्मेलनक संयोजक मैथिलीक सुप्रतिष्ठित साहित्यकार रामभरोस कापडि 'भ्रमर' कें सर्वसम्मतिसँ बनाओल गेल. संगहि मिथिला राज्यक औचित्य विषयक गोष्ठी सेहो सम्पन्न भेल जाहिमे अखिल भारतीय मिथिला राज्य संघर्ष समितिक अध्यक्ष डा. बैधनाथ चौधरी 'बैजू' कहलनि हम मिथिला राज्यक पूर्णतः समर्थक छी. ओ कहलनि जे नेपालमे जँ मिथिला राज्य होयत त' हमरा लोकनि सर्वतोभावेन सहयोग करबाक हेतु तैयार रहब. डा. बैजू कहलनि आर्थिक, भाषायी, राजनैतिक, शैक्षिक सहितक आजादीक लेल आ मिथिलाक सर्वांगीण विकासक लेल मिथिला राज्य अनिवार्य अछि.
नेपाल प्रज्ञा प्रतिण्ठानक सदस्य प्राज्ञ डा. रामभरोस कापडि 'भ्रमर' काठमाण्डूमे २०१० मे सम्पन्न अन्तर्राष्ट्रीय मैथिली सम्मेलनक आयोजन सदृशे एहू बेर एतय तकर भव्य आयोजनक विश्वास व्यक्त करैत मैथिली भाषा साहित्यक विकासमे एहन सन आयोजनक योगदानक चर्च कएलनि. एहि अवसर पर सर्वश्री डा. बुचरु पासमान, डा. रेवती रमण लाल, चन्द्रेश, जीवकान्त मिश्र, चन्द्र शेखर झा ( बूढा भाइ), राजाराम सिंह राठौर सहितक व्यक्तित्व लोकनि उपस्थिति छलथि. बैसारसँ इएह दिसम्बर २२ आ २३क सम्मेलनक आयोजन जनकपुरधाममे होयत से घोषणा कयल गेल. सम्मेलनके आयोजनक हेतु सभ प्रकारक ब्यबस्थापनक अभिभारा संयोजककें देल गेलनि. (Report: मिथिमीडिया ब्यूरो)
नेपाल प्रज्ञा प्रतिण्ठानक सदस्य प्राज्ञ डा. रामभरोस कापडि 'भ्रमर' काठमाण्डूमे २०१० मे सम्पन्न अन्तर्राष्ट्रीय मैथिली सम्मेलनक आयोजन सदृशे एहू बेर एतय तकर भव्य आयोजनक विश्वास व्यक्त करैत मैथिली भाषा साहित्यक विकासमे एहन सन आयोजनक योगदानक चर्च कएलनि. एहि अवसर पर सर्वश्री डा. बुचरु पासमान, डा. रेवती रमण लाल, चन्द्रेश, जीवकान्त मिश्र, चन्द्र शेखर झा ( बूढा भाइ), राजाराम सिंह राठौर सहितक व्यक्तित्व लोकनि उपस्थिति छलथि. बैसारसँ इएह दिसम्बर २२ आ २३क सम्मेलनक आयोजन जनकपुरधाममे होयत से घोषणा कयल गेल. सम्मेलनके आयोजनक हेतु सभ प्रकारक ब्यबस्थापनक अभिभारा संयोजककें देल गेलनि. (Report: मिथिमीडिया ब्यूरो)
Tags: हालचाल


text:
जलके तल पर लिखिल नाम एकगो विहनि कथा अछि अहाँ सभ पढु बहुत नीक लागत, कथा एहि प्रकार अछि ----
रतन आ मालती दुनू गोटेक गाम एक दोसरा स सटल छलैक , दुनू गाम मे नोत-हकार आ जवारी चलैत छलैन, वैवाहिक संबंध सेहो होईत छलैक, बीच मे एकटा पोखरि छलैक जाहिपर एकटा शिव-मंदिर सेहो छल।
एक बेर रतन अपन संगीक संग मलतीक गाछीमे आवि बलजोरी आम बिछि लेने छल ताहिपर मालती सबके गारि पढलक, किन्तु तकर ओहि हेजपर कोनो असरि नहि परलैक, ओ सभ दोलिपर खसल आम बिछिते गेलैक, मालतिक गारिक चखी बंद नहि होएत देखि रतन के किछु नहि फुरलैक त ओ ओकरा मुह दुसी आगा बढ़ी गेल, संयोगस मालती आ रतन एकही स्कूलक एके बर्गमे नामांकित करोलेक, दुनु गोटे मैट्रिक पास केलक, मालती पारिवारिक आथिक संकट आ नकली सामाजिक मर्यादक कारने आगा नहि पढ़ी सकल आ रतन मेडिकलमें चल गेल,
एक दिन रतन स्नानक बाद महादेव पर माथा टेकने पाठ क अ रहल छल-करचरण कूर्तु वा कजयं कर्मजं वा............. श्रवन नयन ........../ मंदिर में क्यों नहि छलैक , ताहि काल मालती सेहो पूजा करय अयलि, ओ अच्छत आ वेलपत्र महादेव पर छिटेत लोटो भरि जल ढारी देलक, रतनक माथ नहा गेलैक, रतन के तामस भ गेलैक -गय; एना आन्हरी जका जल किएक ढारलाही? साँसे देह भिज गेल, पर्तुत्तर में मालती बजली-देह त नहिये गैल गेलोअ, आ ओना बताह जका महादेव पर माथ किएक टेकने छले ?. लोको के पूजा नहि कर अ देबही?, माथपर परि गेलो त हम की करियो ? . आ ओ मंदिर स बहरा गेली/ आई स्नान करेत काल मालती रतनके देखि सोचय लागलि-जकरा ओ यैठ ओठीस मारने छलैक, कालराहा कहने छलैक से कतेक मूल्यवान भअ गेलैक, रतन धनिक बापक बेटा अछी, बिवाहक लेल ओकर बाप बहुत रास टकाक माग करेत छएई,
मालतीक हिर्दय आकंछाक उधियानस भरल छलैक, ओ ऊपर आबि काय एकटा ईट उठा लेलक आ घाटपर आबि खूब जुमा क़अ जोस्स पानि में फेकि देलक, ईट चभाक दअ पानिमें खसलैक, जोरस आवाज भेलैक, थोरेक पानि उरलैक आ पोखरीक तरंग चारू कात पसरिक गेलैक,
रतन स्वर सुनी चोक़ल, ओ घाटपर मालतिके नि निर्मिमेसा तकैत देखलक, ओकरा मालती कोनो महाकवि महाकाव्यक नायिका जाका बूझि परलैक, कोनो चित्रकारक उरेहल नायिका जाका बूझि परलैक कोई/ शिलपिक मूर्तिशिल्प जका बूझि परलैक, रतन मालतिके किछु देखैत रहल मालतिक चेहरापर छनिक उल्लास आ तृप्तक रंग अयलैक, आ बिला गेलैक, औ आखिमे सुन्यता उतरि अयलैक, ओ माथ झुका लेलक आ पानिमे पैसि गेलि आ भरि डार पानिमे पानिक सतःके हाथक तरहत्थिस निपय लागलि - र त न, र त न, र त न, फेर ओहि लिखलाहा स्थानक तरंगक बिचमे रतन दिस ताकि ओ जल्दी-जल्दी दू -तिन डूब देलक , रतनक नामसे जेना ओकर सोंसे देह नहा गेलैक. रतन चुप चाप देखैत रही गेला, मालतीके और ओ नहाक चली गेल.
सुभाष झा (मधुबनी)


text:
सहरसा। 06 अक्टूबर।
गुप्त सूचना भेटला पैट उत्पाद अधीक्षक रजनीश कुमार केर नेतृत्व म' सहरसा स्टेशन पर कायल गेल छापामारी म' दिल्ली–सहरसा पूरबिया एक्सप्रेस ट्रेन सँ 72 बोतल अंग्रेजी शराब केर संग पश्चिम बंगाल केँ मालदाह जिलाक एक तस्कर अभिजीत घोष क' गिरफ्तार कायल गेल अछि। गिरफ्तार तस्कर कहला की ओ सहरसा के संजय भगत आर रिकी भगत के लेल शराब तस्करी केँ काज करैत छाला।
एहि सँ पहिनो दुइ - तीन बेर शराबक खेप आनी हुनका सभ क' देना छैथ। एहि काजक बदला म' अभिजीत घोष क' खाना-पीना के अलावा लगभग 15 सौ टक्का भेटैत छलैन्ह, अभिजीत पहिने कूरियर के काज करैत छलाह। अभिजीत घोष केर संबंध हाजीपुर के एक शराब कारोबारी सँ सेहो छल। हाजीपुर के कारोबारी तक पहुँचबाक लेल पूलिस अभिजीत घोष सँ पूछ ताछ क' अछि।


text:
लेखक : दुर्गानाथ झा (मैथिल), समाजसेवी
किनको हृदयक भीतर के गप कहब वा ओहि के सत्यता के दावा करब त उचित नै होयत, धैरि जहिया कहियो "विद्यापति पर्व समाहरोह" सनक मंच केर स्थापना कियो विचार केने हेताह तs संभवतः अहि दुआरे जे दुनिया अहि मंचक माध्यम सँ विद्यापति के जनथि, हुनक रचना आ विशेषता के जनथि। विद्यापति कोना मिथिलाक विभूति छथि, हुनका पर हमरा सभ के एतेक गौरव कियेक!!
सम्भवतः मंच सँ गीत गायन वा कविता पाठन केर विधि अहि दुआरे राखल गेल होयत जे हुनक लिखल रचना के मैथिलि गायक वा कवि मंच सँ गाबि क मैथिल के सुनौता आ लोक तक हुनक रचना के भाव आसानी सँ पहुँचत।
आब प्रश्न इ उठैत अछि जे की हम सभ मंच स्थापनाक अहि उद्दयेश्य पर अडिग छी वा भसिया गेलौंह?
ओना त सालो भैरि देश आ विदेश सेहो, कोन्ह कोन्ह मे मैथिल सभ "विद्यापति पर्व समारोह" केर आयोजन करै छथि, बहुत ठाम सँ सार्थक आ सराहनीय संवाद सेहो आबैत अछि मुदा निरर्थकता आ निन्दनीयताक मात्रा बहुत बढ़ि रहल अछि।
बहुत ठाम सँ बहुत रंगक खबैर आबैत अछि - मंच के राजनितिक उपयोग, मंच पर जातीयताक चर्चा, मंच पर मैथिलि के आलावा बांकी भाषाक उपयोग, मंच सँ विद्यापति केर रचना के अलावा आन आन मैथिलि वा अन्य भाषाक गीत गायन आ नाच। मुदा आब जे एकटा बात बेसी सोझा आबि रहल अछि ओ इ जे मंच पर अश्लील गीत, चुटुका आ नाच केर सेहो मंचन होइत अछि जे एकदम शर्मनाक, निंदनीय आ घृणाष्पद अछि।
बितल दिन मे दरिभंगा मे एकटा पैघ स्तर के तीन-दिवसीय "विद्यापति पर्व समारोहक" आयोजन भेल। आयोजक मण्डली आ अतिथि केर लिस्ट मे मिथिला आ मैथिलीक अनेको पुरौधा आ वर्तमान विभूति सभ शामिल छलाह। नाम लिखनाई उचित नै लागि रहल अछि, अधिकाँश लोक अवगत होयब।
एहन - एहन नाम, जिनक सम्मान मे हमरे नै, अपितु कुनो नवतुरियाक गर्दैन झुकि जाएत। मुदा एकटा एहन खबैर भेटल जाहि सँ गर्दैन त ठीके झुकल मुदा सम्मान मे नै, शर्म आ घृणा सँ।
खबैर भेटल जे ओहि मंच सँ जाहि पर एतेक पैघ पैघ मिथिलाक हस्ती बैसल छलाह, मिथिलाक नामचिन उद्घोषक आ गायक-गायिका सभ विद्यापति गीत आ रचना सँ इतर "अश्लील गीत आ चुटुका" सभ पड़ोसि रहल छलाह आ ओ पैघ हस्ती सभ अहि सभ घृणाष्पद क्रियाकलाप के गवाह बनल रहलाह। किछ स्व घोषित मैथिलि गायकी के सुपर स्टार सभ के अश्लील गीत सब स यू ट्यूब (YOU TUBE ) घिनायल अछि।
आब प्रश्न इ, की हम सभ विद्यापति के आत्मा के हक्कन नोरे कना कs मिथिलाक कल्याणक उमेद करैछि? हम सभ ठीके बाबा विद्यापति के सम्मान हेतु इ कार्यक्रम केर आयोजन करैछि वा हम्मर सभक मनसा किछु आर अछि?
लेखक : दुर्गानाथ झा (मैथिल), समाजसेवीकिनको हृदयक भीतर के गप कहब वा ओहि के सत्यता के दावा करब त उचित नै होयत, धैरि जहिया कहियो "विद्यापति पर्व समाहरोह" सनक मंच केर स्थापना कियो विचार केने हेताह तs संभवतः अहि दुआरे जे दुनिया अहि मंचक माध्यम सँ विद्यापति के जनथि, हुनक रचना आ विशेषता के जनथि। विद्यापति कोना मिथिलाक विभूति छथि, हुनका पर हमरा सभ के एतेक गौरव कियेक!!
एहन - एहन नाम, जिनक सम्मान मे हमरे नै, अपितु कुनो नवतुरियाक गर्दैन झुकि जाएत। मुदा एकटा एहन खबैर भेटल जाहि सँ गर्दैन त ठीके झुकल मुदा सम्मान मे नै, शर्म आ घृणा सँ।


text:
पोर्ट ब्लेयर
पोर्ट ब्लेयर भारत कऽ अन्डमान आर निकोबार द्वीपसमूह प्रान्त क जिला छी। ई शहर कऽ राजधानी सेहो छी। पोर्ट ब्लेयर केन्द्र शासित क्षेत्र छी। ई जनजीवनक सन्चालित करैवाला सब मुख्यालय मौजूद अछि। ई क्षेत्र पहाड भूरचना छी। टिम्बर जहिना लकडी ई प्रचुरता सँ पाएल जाएत अछि, हरियाली सेहो भरपूर अछि। ई समुद्रक पानी देखखैमे नीला अछि। बंगाल कऽ खाडी कऽ ई जल क्षेत्रमे अनन्त लैगून मिल जाएत, जहिमे रङ्गबिरङ्ग मछलियाँ अठखेलियाँ करैत मिलैत अछि।
दर्शनीय स्थल[सम्पादन करी]
अन्य स्थल[सम्पादन करी]
आवागमन[सम्पादन करी]
सन्दर्भ सामग्रीसभ[सम्पादन करी]
- ↑ १.० १.१ "Census of India Search details", censusindia.gov.in, अन्तिम पहुँच १० मई २०१५।


text:
(मैथिली पोथी)
(मैथिली शोध संचय)
(प्रकाशक-तीरभुक्ति, अखिल भारतीय मिथिला संघक उपक्रम)
मैथिली शोध संचय, तीरभुक्ति प्रकाशनक अनुपम पोथी अछि, जाहिमे मिथिलाक किछु मूर्धन्य विद्वानक आलेख सब एकहि ठाम समेकित कएल गेल अछि। एहि पोथीक सम्पादन कएने छथि मिथिलाक युवा साहित्यानुरागी सर्वश्री विनीत उत्पल आ ऋतेश पाठक। श्रीमान विनीत उत्पल जी युवा पत्रकार छथि आ विभिन्न विषय पर हिनकर आलेख पत्र-पत्रिका में छपैत रहैत अछि आ श्रीमान ऋतेश पाठक जी केंद्र सरकार में अधिकारी रहितो मिथिला-मैथिली केँ सेवा में निरंतर लागल रहैत छथि।
तीरभुक्ति प्रकाशन श्रृंखलाक इ दोसर पोथी अछि। जेनाकि हम सब जनैत छी जे मिथिला प्राचीन समय सँ न्याय, ज्ञान, दर्शन आ मिमांसा के केन्द्र रहल अछि। स्वतंत्रता प्राप्ति के पछाति आन क्षेत्र सन मिथिला क्षेत्रक विकास नहिं भेल, सर्वागीण विकास अवरुद्ध रहल, खास कऽ आर्थिक विकास, मुदा बैद्धिक प्रगति करबामे मिथिला सफल रहल अछि। प्रवासी मैथिल हर क्षेत्रमे अपन वर्चस्व स्थापित कएने छथि आ निरंतर नूतन कीर्तिमान स्थापित कऽ रहलाह अछि। मिथिला क्षेत्रक आर्थिक विकास नहि भेला सँ आ शिक्षाक गिरैत स्तर केँ परिणाम ई भेल जे एहि क्षेत्रसँ बोद्धिक आ श्रमिक वर्ग के पलायन भऽ गेल आ एखनहुँ भइये रहल अछि। मुदा ई कहैमे कोनो संकोच नहि जे मैथिल लोकनि पलायन के दंश क्षेलैत, कष्ट सहैत अपन भावी पीढ़ी के नव पंख देबा मे सफल रहलाह अछि आ जेना-जेना नव पीढ़ी सामर्थ्यवान भऽ रहल छथि, तहिना-तहिना मंद गति सँ ही सही मुदा मिथिलाक विकास सुनिश्चित भऽ रहल अछि। हमरा विश्वास अछि जे मिथिला क्षेत्र पुनः अपन गौरव केँ प्राप्त करत और एहिके लेल ई नितांत आवश्यक अछि जे हम सब मैथिल अपन गौरवमय प्राचीन सँ सीखैत आ स्मरण करैत सशक्त भविष्य केँ नींव राखी और एहि लेल निरंतर शोध कऽ मिथिलाक प्राचीन गौरव, मिथिला क्षेत्रक भौगोलिक स्थिति, आर्थिक विकासक रूपरेखा, सामाजिक स्वरूप, लोक संस्कृति, लोककला आदि केँ समेकित जानकारी मैथिलवृंद के समक्ष प्रस्तुत करी। हमरा जनैत एहेन सन पुनीत कार्य मे सफल भेल अछि इ पोथी – मैथिली शोध संचय।
एहिपोथी मे कुल 21 टा आलेख संकलित कएल गेल अछि। पहिल आलेख अछि – सर्वश्री अजीत झा आ कुमार आशीषक – “मिथिलाक औद्योगिक विकासक परिदृश्य- संभावना और चुनौती”। जाहिमे मिथिलाक इतिहास केँ सुंदर विवेचन कएल गेल अछि, संगहि मिथिलाक उद्योग और व्यापार केँ विकासक यात्रा, प्राचीन काल सँ एखनधरि केँ अति सुक्ष्मता सँ चर्चा कएल गेल अछि। मिथिलाक आर्थिक व्यवस्था प्राचीन काल सँ कृषि आधारित रहल अछि, जतय छोट-छोट उद्योग जेना कुटीर उद्योग, ग्रामोद्योग (वस्त्र बुनाई, लकड़ी आ धातु केँ वस्तुके निर्माण आदि) अर्थव्यवस्थाक रीढ़ रहल अछि, ई उद्योग प्रायः क्षेत्रीय स्तर पर विकसित छल। अंग्रेजी शासन के पछाति तम्बाकू, जूट, नील, कुसियार आदिक खेती पर विशेष ध्यान देल गेल। चंम्पारण, जतय महात्मा गाँधी स्वतंत्रता आंदोलनक नींव रखलैन्हि ओकर पृष्ठभूमि मे छल नीलक खेतीक विरोध (तिनकठिया-प्रथा)। विरोधक स्वर एहिबात सँ स्पष्ट अछि जे 1950 ई. मे केवल दरभंगा मे 68 टा नीलक फैक्ट्री छल। स्वतंत्रताक समय मिथिला क्षेत्र मे 15 गोट चीनीक मिल छल जाहिमे एखन मात्र दु टा चालू अछि, तहिना खाद केर कारखाना आदि बंद पड़ल अछि। एहि आलेख मे औद्योगिक विकासक संभावना आओर चुनौतीक बहुत सुंदर ढ़ंग चित्रण कयल गेल अछि। मिथिला क्षेत्र सघन जनसंख्या बला अछि। अतः एतय श्रमिक के अभाव नहिं। आलेख मे मिथिलाक क्षेत्र विशेष के चिन्हित कऽ ओतय कुन-कुन उद्योगक विकास भऽ सकैत अछि तकर विवेचन सार्थक ढंगसँ प्रस्तुत कएल गेल अछि। सबटा संभव छै, जरूरत छै तऽ इच्छाशक्ति के साथ अर्थतंत्र आ परिस्थिति तंत्र केँ सुदृढ़ कऽ अपराध मुक्त वातावरणक निर्माण केँ।
दोसर आलेख मे श्री भास्कर ज्योति जी बहुत सुंदर ढ़ंग सँ मिथिलाक धार्मिक स्थल के पर्यटन स्थल मे बदलवाक बात कऽ रहलाह अछि। जाहिसँ निःसंदेह मिथिला क्षेत्रक आर्थिक सुदृढीकरण होयत, संगहि संग एहि क्षेत्रक धरोहर आ संस्कृतिक संरक्षण होयत।
तेसर आलेखमे श्री ऋतेश पाठक जी सत्ता (सरकार) मे पर्याप्त हिस्सेदारीक बात करैत छथि। कारण कुशल राजनीतिक नेतृत्व रहला सँ क्षेत्रक चहुमुखी विकास संभव छैक। मुदा पिछला किछु दशक सँ मिथिला क्षेत्रमे एकर अभाव छैक, जकर परिणाम स्पष्ट देखा रहल अछि। हालांकि बौद्धिक आ सांस्कृतिक स्तर पर अपन सुदृढ़ परंपरा के संरक्षित करवामे मैथिलवृंद अपन-अपन स्तर पर कार्यरत छथि, आवश्यकता अछि समेकित प्रयासक। कुशल राजनीतिक नेतृत्वक अभावमे मिथिला क्षेत्रक विकास अवरूद्ध अछि।
चारिम लेखमे श्री लक्ष्मण झा “सागर” “मिथिला राज्य मागंक औचित्य” पर प्रश्नचिन्ह ठाढ़ करैत, बिहार सरकार आ भारत सरकार सँ किछु मूलभूत मांग कऽ रहलाह अछि तऽ पाँचम आलेख मे श्री प्रवीण नारायण चौधरी “मिथिला राज्य कियैक जरूरी” एहि पक्षमे अपन तर्क प्रस्तुत कऽ रहलाह अछि।
पोथीक छठम, सातम आ नवम आलेख में श्री विनीत कुमार झा “उत्पल”, श्री दिलीप कुमार झा, श्री ऋतेश पाठक एवं श्रीमती स्वाती शाकम्भरी क्रमशः उच्य अध्ययनमे मैथिली भाषाक गप्प कऽ रहलाह अछि, तऽ सातम आलेखमे मैथिली भाषाके संविधानकेँ अष्ठम अनुसूची मे शामिल भेलाक पछाति मैथिलीक दशा आ दिशा लऽ कऽ प्रस्तुत भेलाह अछि, नवम आलेखमे मैथिली पत्रकारिता आ मैथिली भाषायी पत्रिकाक कालक्रमानुसार विस्तृत विवरण प्रस्तुत कएलाह अछि।
आठम आलेखमे श्री भास्कर ज्योति आ कुमारी पल्लवी मिथिला विकास बोर्ड के प्रासंगिकता आ व्यावहारिकता पर गहन विमर्श प्रस्तुत कएलन्हि अछि। मिथिला क्षेत्रक चहुमुखी विकासक वास्ते एकटा सुसंगठित आ सुनियोजित मिथिला विकास बोर्डक स्थापना अति आवश्यक आ समीचीन अछि। दसम आलेखमे श्री शिव कुमार झा “टिल्लू” मैथिली बाल-साहित्यक उदभव आ विकास पर गहन चर्चा कएलन्हि अछि। ग्यारहम आलेखमे श्री रमाकान्त राय “रमा” कहैत छथि जे एकैसम शताब्दीक पहिल दशक मैथिली उपन्यासक दशक छल जाहिमे नव-नव विधाक उपन्यासक रचना भेल, जकर परिणाम स्वरूप उपन्यास अपन विकास यात्राक पथ पर सतत अग्रसर अछि।
बारहम आलेखमे प्रो. (डॉ) रामसेवक सिंह आधुनिक मैथिली काव्यमे नारी रचनाकारक योगदान पर चर्चा कएलन्हि अछि। मैथिली साहित्यके समृद्ध करवामे हिनकर सभक योगदान अमुल्य अछि। तेरहम आलेख श्री देवशंकर नवीन के छैन्ह। श्रीमान नवीन जी महान रचनाकार श्री राजकमल चौधरीक उपन्यास पर एकटा उत्कृष्ठ विश्लेषण प्रस्तुत कएने छथि। चौदहम आलेखमे श्री अरूणाभ सौरभ, मैथिलीक बहुविधाधर्मी लेखक श्रीमान ताराचंद वियोगी जीक लेखन, चिंतन आ आलोचनाक दृष्टिके बेजोड़ वर्णन कएने छथि। पन्द्रहम आलेखमे श्री धर्मव्रत चौधरी, वरिष्ठ साहित्यकार राजकमल चौधरीक मैथिली-कथामे स्त्री चरित्रक व्यापक विश्लेषण कएलन्हि अछि।
सोलहम आलेखमे श्री शिव कुमार झा “टिल्लू” महान दार्शनिक, सनातन धर्मक स्तंभ उदयनाचार्यक दर्शनक प्रासंगिकता आ हुनक डीह के उद्धारकेँ बात कएलाह अछि। सतरहम आलेखमे श्री नारायण झा मिथिलाक धिया सीता केँ नायिका रूपमे संक्षिप्त विश्लेषण प्रस्तुत कएने छथि। अठारहम लेखमे श्री अजित झा जीके छन्हि जाहिमे हालहिमे प्रकाशित अमीश आ देवदत्त पटनायकक पुस्तक मे सीताक छवि केँ नव दृष्टि सँ परिभाषित कयलन्हि अछि संगहि एहिमादे आजुक सीताक बात कऽ रहलाह अछि। उन्नीसम आलेख विरिष्ठ साहित्यकार श्री तारानन्द वियोगी जीक अछि जाहिमे वियोगी जी दीना-भद्री-उत्पीड़ित समुदायक स्मृतिगाथा प्रस्तुत कएलन्हि अछि।
बीसम आ इक्कीसम आलेख अछि साहित्यानुरागी, मानवशास्त्री, लोक-कला आ लोक-संस्कृति पर विपुल ज्ञान रखनिहार वरिष्ठ साहित्यकार श्रीमान डॉ. कैलाश कुमार मिश्रक छन्हि। जाहिमे “मैथिली लोकगीत मे भोजनक विन्यास” आ “मधुश्रावणीक मानवशास्त्रीय विवेचना: लोक आ शास्त्रक समन्वयक पाबनि” पर सुक्ष्म सारगर्भित आ तथ्यात्मक विश्लेषण कएल गेल अछि।
“वरिष्ठ साहित्यकार श्रीमान केदार कानन जीक कहब बेजाय नहि छैन जे एहिपोथीमे एक दिस मिथिलाक अनमोल संस्कृतिक व्यापकता भेटैत अछि तऽ दोसर दिस मिथिलाक औद्योगिक विकास, मिथिलाक पृथक राज्यक अवधारणा पर विचार-विमर्श। एक दिस मैथिली भाषाक संवैधानिक दर्जा भेटला उपरांत ओकर दशा आ दिशा तऽ दोसर दिस मिथिला विकास बोर्डक गतिविधि, मिथिलाक व्यापक लोक संस्कृतिक भव्य चित्र महान दार्शनिक उदयनाचार्यक अवदानक विस्तृत कथा, पाबनि-तिहारक आ खान-पानक विशिष्टताक संगहि-संग सीता आ जनकपुरक गौरवशाली आख्यान, संगहि मैथिली साहित्यक अनेक विधा पर गंभीर आलेख एक जगह संग्रहित भेटैत अछि।”
“मैथिली शोध-संचय” पोथी पठनीय आ संग्रहणीय अछि। खास कऽ हुनका लेल जे मैथिली उच्य शिक्षा प्राप्त कऽ रहलाह अछि, UPSC वा BPSC परीक्षा के तैयारी मे मैथिली भाषा जिनकर विषय छैन्ह, संगहि-संग जे व्यक्ति मिथिला-मैथिली सँ प्रेम करैत छथि आ एहि क्षेत्र सँ परिचित होमय चाहैत छथि, सभक लेल ई पोथी ज्ञानवर्द्धक सिद्ध होयत।
अखिल भारतीय मिथिला संघक प्रयास सराहनीय अछि। संघक अध्यक्ष श्रीमान विजय चन्द्र झा जीक कहब छैन जे भविष्य मे अखिल भारतीय मिथिला संघ मैथिली साहित्य के समृद्ध करैत रहत।
अस्तु॥
पोथीक नाम – मैथिली शोध-संचय
संपादक – सर्वश्री विनीत उत्पल आ ऋतेश पाठक
कुल पृष्ठ – 211
मूल्य – ₹300/-
प्रकाशक – तीरभुक्ति प्रकाशन
सम्पर्क- अखिल भारतीय मिथिला संघ, दिल्ली।
©उज्ज्वल कुमार झा


text:
ब्लॉग छनि
नवका- पुरनका लेख सर्च करु...
टॉप न्यूज़ इंडिया
उम्मीद अछि अहां सभ मीडिया साइड ब्लॉग पर गेल होएब. एहिठाम अहां के मीडिया सं जुड़ल सभ ब्लॉग... साइटक खबर एकहिं ठाम मिल जाएत. ओकर अपडेट पता चलैत रहत. एहि सं अहां के ई सेहो पता चलत जे कोन ठाम कोन नवका खबर आएल अछि. जेहिठाम नवका खबर बुझाएल ओहि खबर के क्लिक कs ओहि खबर के पढ़ि लेलौं.
मुदा ओ तं सिर्फ मीडिया सं जुड़ल खबर लेल छल. किछ लोक कहलाह जे आम खबर लेल कsत जाएल जाउ. गुगल...याहू न्यूज के अलावा किछ दोसर ऑप्शन सेहो बताउ. तं हुनका सभ के लेल एकटा
ब्लॉग छनि
ब्लॉग छनि
एहि Top News India पर अहां के देश के तमाम प्रमुख अखबार... न्यूज़ चैनल केताजा खबर देखय लेल मिल जाएत. एहि ठाम अहां के टाइम्स ऑफ इंडिया... इंडियन एक्सप्रेस... समय लाइव... भास्कर... जागरण... एनडीटीवी .... गुगल... सिफी... इंडिया टूडे जकां देश के प्रमुख साइटक खबर मिल जाएत.
बस अहां Top News India ब्ल़ॉग के खोलि ओकरा बुकमार्क कs लिअ. कम्प्यूटर... नेट पर आबैत एकरा खोलि लिअ. एक नजर सभ साइट के टॉप खबर पर डालि लिअ. जेना -जेना ओहि साइट पर खबर अपडेट होएत रहत. अहां के Top News India पर आबैत रहत बिना कोनो देरी कएने.
आब अहां के देश-दुनिया के तमाम खबर के लेल दसटा साइट खोलिsक राखय के जरूरत नहि. बस एकटा टॉप न्यूज़ इंडिया खोलि के राखि लिअ आओर खटाखट खबर... ब्रेकिंग न्यूज... न्यूज़ अपडेट सं जुड़ल रहुं.
टॉप न्यूज़ इंडिया मे अहां के सभ सं ताजा पांचटा खबर ऊपर मे देखाएत. ओहि साइट पर जेना-जेना नवका खबर देल जाएत ओ खबर अहांक टॉप न्यूज़ इंडिया मे आबि जाएत. एहि सं अहांके कोनो अखबार...न्यूज़ साइट के खबर नहि छूटत.
एहि सं लोक सभ के बीच अहां के ई नहि कहय पड़त जे ई न्यूज़ त हमरा पते नहि छल...कहां भेल ई? कखन भेल ई ? हर पल खबर सं जुड़ल रहय लेल ई बड़ काजक ब्लॉग अछि. ई सिर्फ आम लोक के लेल नहि पत्रकारिता सं जुड़ल लोक के लेल सेहो बड़ जरूरी अछि.
किएक तं मीडिया सं जुड़ल लोक के तं चौबीसों घंटा खबर सं अपडेट रहनाय जरूरी छनि. हुनका सं कोनो खबर मिस नहि होबाक चाही. फेर एहि सं हुनका नवका-नवका खबर के आइडिया सेहो मिलय छनि.
तं आई सं... अखन सं जखन धरि कम्प्यूटर पर रहुं टॉप न्यूज़ इंडिया के खोलने रहुं... देश-दुनिया के तमाम खबर सं अपडेट रहुं. अहां कोनो आओर अखबार ... साइटक खबर चाहय छी तं सेहो बताएब.
हमर ईमेल:-info@hellomithilaa.com
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
मिथिलांचलक लोकपर्व सामा-चकेबा
सामा-चकेबा मिथिलांचलक एकटा खास लोक पर्व अछि. ई सिर्फ मिथिलांचले टा में मनायल जाइत अछि. ई मिथिलाक लोक संस्कृति सं जुड़ल त अछिए..एकर पौराणिक मान्यता सेहो अछि. कहल जाइत अछि जे सामा भगवान श्रीकृष्ण के पुत्री श्यामा छलिह जे अपन पिताक श्राप के कारणे चिड़िया बनि गेलिह. एकर जिक्र विष्णु पुराण में सेहो मिलैत अछि. सामा चकेबा असल में भाई बहिनक प्रेमक पावनि अछि. अहि में सामा चकेवा... सतभइया... बृंदावन... चुगला... ढोलिया बजनिया... बन तितिर ...पंडित आओर दोसर मूर्ति खिलौना सं खेलल जाइत अछि... सन स बनल चुगला के जलायल जाइत अछि... पूर्णिमा के दिन विदाई देल जाइत अछि आओर अंत में विसर्जन कए देल जाइत अछि.
कहल जाइत अछि जे भगवान श्रीकृष्णजी के बेटी श्यामा... सामा के जंगल में खेलय के शौक छलन्हि... अपन एहि प्रकृति सं जुड़ल रहय के शौक... प्रकृति के गोद में असीम शांति मिलय के शौक... फूल पत्ती... पक्षी सं खेलय के शौक के लेल ओ हर दिन पौ फूटतहिं जंगल चलि जाइत छलिह. सामा के प्रकृति सं जुड़य... गाछ-बृक्ष... पशु-पक्षी सं खेलय के ई बात चुगला के नीक नहिं लागल. ओ सामा के बारे में अंट संट...उल्टा पुल्टा बात सभ जाक श्रीकृष्ण जी के बता देलक. एहि पर खिसियाक कृष्ण भगवान सामा के चिड़िया बनि जाइ के श्राप दय देलथिन्ह. जहि सं सामा चिड़िया बनि गेलिह.
कई वर्षक बाद जखन कृष्ण भगवान के पुत्र भेलन्हि तं हुनका अपन बहिन के बारे में पता लगलन्हि. बहिन के बारे में जानला के बाद ओ बहिन के श्राप मुक्त करय आ वापस लाबय लेल लगि गेलाह. ओ जिद ठानि लेलन्हि जे बहिन के बिना जिंदा नहिं रहताह. हारि कय भगवान के कहय पड़लन्हि जे कार्तिक मास के अहांक बहिन अयताह आओर पूर्णिमा के विदा भय जयताह. तहि दिन सं भाई- बहिनक प्रेमक.. स्नेहक ई पावनि...सामा चकेबा के रूप में मनावल जाइत अछि.
कहल जाइत अछि जे भगवान श्रीकृष्णजी के बेटी श्यामा... सामा के जंगल में खेलय के शौक छलन्हि... अपन एहि प्रकृति सं जुड़ल रहय के शौक... प्रकृति के गोद में असीम शांति मिलय के शौक... फूल पत्ती... पक्षी सं खेलय के शौक के लेल ओ हर दिन पौ फूटतहिं जंगल चलि जाइत छलिह. सामा के प्रकृति सं जुड़य... गाछ-बृक्ष... पशु-पक्षी सं खेलय के ई बात चुगला के नीक नहिं लागल. ओ सामा के बारे में अंट संट...उल्टा पुल्टा बात सभ जाक श्रीकृष्ण जी के बता देलक. एहि पर खिसियाक कृष्ण भगवान सामा के चिड़िया बनि जाइ के श्राप दय देलथिन्ह. जहि सं सामा चिड़िया बनि गेलिह.
कई वर्षक बाद जखन कृष्ण भगवान के पुत्र भेलन्हि तं हुनका अपन बहिन के बारे में पता लगलन्हि. बहिन के बारे में जानला के बाद ओ बहिन के श्राप मुक्त करय आ वापस लाबय लेल लगि गेलाह. ओ जिद ठानि लेलन्हि जे बहिन के बिना जिंदा नहिं रहताह. हारि कय भगवान के कहय पड़लन्हि जे कार्तिक मास के अहांक बहिन अयताह आओर पूर्णिमा के विदा भय जयताह. तहि दिन सं भाई- बहिनक प्रेमक.. स्नेहक ई पावनि...सामा चकेबा के रूप में मनावल जाइत अछि.
सदस्यता लें टिप्पणियाँ भेजें (Atom)


text:
दिल दिल्ली दरभंगा... ई एकटा अभियान अछि अपन दरभंगाक
गौरव के वापस लाबय केर. दरभंगा शहर सं अपना सब के कइटा याद जुड़ल अछि. अपना सभ
दरभंगा के माटि पानि ने पलि क पैध भेल छी.
अपन दरभंगा माछ...पान...मखान...मिथिला पेंटिंग के लेल
दुनिया मे मशहूर अछि. एहिठाम के लोक अपन शहद सं भरल बोलि के लेल
जानल जाए छथिन्ह.
दरभंगा राज... टावर चौक... लहेरियासराय... बेला पैलेस
...नरगौना पैलेस सं ल क लक्ष्मीसागर तक...गुदरी बाजार सं ल क बेंता चौक तक. पूनम
सिनेमा सं ल क लाइट हाउस तक.
ई त भेल दरभंगा शहर... सैकड़ों गाम सं हम सभ
दिल्ली... मुम्बई... कोलकाता... बंगलौर... सूरत आओर लुधियाना केर विकास मे योगदान द
रहल छी. एतबे नहि देश-दुनिया मे दरभंगा...मिथिलाक नाम रौशन करि रहल छी.
मुदा पिछला किछ दिन स एहन भ रहल अछि जे अपन
दरभंगा...मधुबनी केर नाम दोसरे कारण सं चर्चा मे अछि. दरभंगा केर नाम आब आतंकी
गतिविधि आओर आतंकी के पनाह देबय के कारण देश दुनिया मे बदनाम भ रहल अछि.
ओ दरभंगा जे सदिखन शांत रहल...अपराध...हिंसा सं जकर
कोनो नाता नहि रहल आई ओ दरभंगा आंतक के कारण लोक के जबान पर अछि. दिल्ली मुम्बई
आओर दोसर ठाम भेल आतंकी हमला... बम विस्फोट मे दरभंगा के लोक के नाम आ रहल अछि.
दिल्ली...मुम्बई के पुलिस दरभंगा से लोक के पकड़ि क ल
जा रहल अछि. कइटा लोक के संबंध आतंकी घटना मे बताएल जा रहल अछि.
अगर हम दरभंगा के लोक सभ अखनो नहि ध्यान देब त ई मामला
गंभीर रूप धरि सकैत अछि. एहि सभ पर चर्चा के लेल दिल्ली के प्रेस क्लब मे 23 तारीख
शुक्र दिन 4 बजे एकटा बैसार अछि. दिल
दिल्ली दरभंगा पर लोक सभ अपन विचार रखताह. अहां सेहो आउ अपन विचार राखु. दरभंगा के
बदनाम होए सं बचाबय लेल कि कएल जाए ई लोक सभ के बताउ.
दिल्लीक प्रेस क्लब कृषि भवन...रेल भवन के पास अछि. ई
केंद्रीय सचिवालय मेट्रो स्टेशन सं सटल अछि. मेट्रो स्टेशन सं बाहर निकलब कि प्रेस
क्लब के बिल्डिंग सामने दिखाएत. मुदा मेट्रो स्टेशन सं कृषि भवन वाला गेट सं बाहर
निकलब तं आसान रहत
तं भेंट होएत अछि शुक्रदिन 23 तारीख के 4 बजे प्रेस
क्लब मे.